「再見喇下次見喇，有下次嘅話。」 MC $oHo《係咁先啦》 話說男女床事，分必久合，合久必分，並無沒完沒了嘅房事，都冇無窮無盡嘅情感關係，只有夾即合、唔夾即散之交往。呢樣嘢不分地域同時代嘅，好適合形容筆者帶畀大家嘅故事⋯⋯ 中共二十八年，亦即公元一九七六年，喺廣東惠東某條村入面，有一對年青戀人，男嘅叫謝希大，女嘅叫孫小娥。男嘅非常咸濕，成日向孫小娥提出性需要，但係農村始終保守，佢哋唔方便畀其他人知⋯⋯所以佢哋需要共赴巫山時，只能夠趁凌晨時份，偷偷去到其中一方嘅房到，喺黑鼆鼆環境下，倆人互摸互奶，盡量抑壓自己嘅聲量⋯⋯不過孫小娥都有頂唔順、發出充滿享受之聲嘅時候，謝希大只好用毛巾塞住佢把口，減低聲量之餘，一切性興奮都因毛巾塞住，變成帶有痛苦掙扎嘅微量呻吟聲。之後謝希大將毛巾拎開，孫小娥高潮後嘅喘氣聲，以及嗰種既無奈又享受、一時仲未回魂、充斥汗水嘅雙乳因喘氣而輕微顫動，謝希大固之然興奮⋯⋯謝希大係孫小娥性啟蒙人物，佢身材高大健碩，身高超過一米八五，胸、手臂同大腿肌肉結實，喺鄉村實屬罕見。謝希大喺街上行，吸引唔少異性觀望，相信謝希大已經成為村內男士最討厭人物，以及女仔拍拖幻想最佳對象。至於班女仔有冇對佢性幻想？就算有死都唔認啦！ 不過孫小娥對謝希大性幻想就肯定有，佢除咗喺謝希大身上學識自慰同性交外，謝希大嘅身型同對佢嘅愛，都會成為孫小娥幻想嘅動力；或者一啲佢同謝希大冇可能發生嘅事，例如喺叢林搞、叫床叫得好大聲，足以謝希大唔喺度嗰陣，孫小娥滿足一整晚！但呢啲幻想同巫山之事，的確為孫小娥帶來唔少罪咎感。始終由細到大，長輩都教佢男女授受不親，女人要保持矜持，自己嘅身體只可以畀未來老公睇、摸同插。孫小娥一直都係乖女仔，但估唔到因為咸濕，自己都壞起嚟，又好驚因為咁而有埋蘇蝦，跟住同佢一樣咁淫⋯⋯ 謝希大天生不羈愛自由，高中畢業後，就喺言語不通嘅情況下，遠赴北方當兵。當完兵後，謝希大回鄉繼續同孫小娥交往咗一陣，就話要去香港，仲揚言自己只要去到香港，鄧小平個女都娶到。謝希大於是飛咗孫小娥，同幾個朋友偷渡去香港，不過聽聞佢喺大鵬灣游水去香港嗰陣，畀鯊魚食咗。 孫小娥首次失戀，傷心欲絕，每天以淚洗面。其實謝希大唔理佢走去當兵嗰陣，孫小娥已經寂寞難耐，每次自慰，佢都諗起謝希大，百般滋味在心頭，有詩為證： 此情無計可消除，才下眉頭，卻上心頭⋯⋯ 孫小娥走唔出失戀嘅陰霾，性格變得愈嚟愈暴躁，日日同佢老母頂撞。孫小娥老豆見佢個女嘅情況，心諗自己嘅大計係唔係應該提前進行呢？咁啱得咁蹺，孫小娥老母唔知係唔係畀佢個女激親，搞到自己最終病死埋，大快孫小娥老豆個心！於是孫小娥老豆下定決心，去完自己嘅夢，帶埋孫小娥一齊偷渡到香港改善生活！當時惠東一帶都有唔少人偷渡落香港，即使偷渡路程有幾危險都好，都阻唔到啲人偷渡嘅決心，因為見到有光嘅地方，就係香港，所有人會向有光嘅地方前進。 孫小娥老豆想偷渡到香港已經好耐；至於孫小娥，佢都想去香港，至少離開呢個失戀傷心地。而當時好多人喺偷渡過程中遇害，當中不乏壯年男子；不過孫小娥同佢老豆好好彩，只係差啲蕩失路、差啲碌落山、差啲餓暈咗、差啲被狗咬、差啲被人捉、差啲被邊衛開槍射中、爬鐵絲網四肢流血，過程中見盡無數偷渡失敗而死嘅死屍，亦比孫小娥想像中辛苦得多，嚇到孫小娥差啲有心臟病，佢哋就咁樣落到嚟香港啊！ 畢竟未知後來如何，且聽下回分解。

「我做錯咗⋯⋯全世界好多男人都做錯咗嘅嘢。」成蟲 話說當年香港政府實行抵疊政策，中國大陸偷渡者只要到達界限街以南嘅香港市區，就可以獲得香港居民身份，所以孫小娥同佢老豆必須去到香港市區先叫安全；如果佢哋停留喺新界，有機會畀警察遣反返大陸，到時下場唔止坐監咁簡單⋯⋯ 孫小娥同佢老豆喺新界左閃右避，並得到好心村民幫助，向佢哋提供食物同衫，甚至畀埋架單車佢哋去踩，踩去市區，咁佢哋終於嚟到香港市區，可以喺香港落地生根。不過鄉音難改，孫小娥喺入境處登記個人資料時，將「小」讀得好似「雪」字，入境處職員幫佢填個人資料，將「孫小娥」寫成「孫雪娥」。孫小娥同佢老豆都覺得，個雪字幾好聽，而且可以代表佢喺香港嘅新身份，於是將錯就錯，孫小娥從此改名為「孫雪娥」！ 孫雪娥同佢老豆投靠佢阿叔到，佢阿叔喺街市賣鵝，孫雪娥同佢老豆幫佢手。不過好景不常，孫雪娥老豆於港英一百四十一年、亦即公元一九八二年過身，終年五十歲，死於神秘病毒。所謂神秘病毒，有一說法係愛滋。根據官方資料顯示，香港首宗愛滋病感染案例係港英一百四十三年，即公元一九八四年，喺之前並無相關記錄。應該話當時醫護界對愛滋仍然陌生，就算有人真係感染愛滋，醫生都未必知個病人感染啲咩，只能話係神秘病毒；所以，孫雪娥老豆可能係香港第一個感染愛滋而死嘅人！ 冇計，落到香港後，孫雪娥老豆被街上嘅五光十色吸引。講緊嘅五光十色，當然係各種色情場所嘅招牌光管，乜鬼桑拿夜總會指壓一樓一魚蛋妹，咁鬼多色場架步，喺大陸邊有啊？就算有得叫雞啊，被人拉咗都好大鑊啦，除非你係幹部啫！香港就好唔同，只要面皮厚，做淫蟲又點？起碼唔會好似大陸咁，被人批鬥同打壓先。呢啲同大陸完全唔同嘅情況，簡直令孫雪娥老豆大開眼界，日日享用唔同嘅性服務，盡情享受溫柔鄉！ 其實，孫雪娥老豆係老實人，喺惠東嗰時，大家都覺得佢係好男人、正人君子，邊會估到佢落咗香港後，變咗條死淫蟲呢！不過要講返句公道說話，喺鄉下個個女人都係養豬耕田，冇臭味先怪，尤其是佢嘅死人老婆，肥屍大隻又冇晒感情，孫雪娥老豆點會有心情同佢扑嘢啊！落到香港，佢只不過將多年嘅抑壓發泄出嚟，令到佢喺香港夜夜笙歌，成為砵蘭街名人，警察掃黃時不時遇到佢，黑白兩道對佢嘅咸濕成性，都寫個服字！ 要數到孫雪娥老豆最鐘意嘅，都係私鐘妹。雖然私鐘妹價錢較貴，孫雪娥老豆幫襯得唔算多，但係私鐘妹勝在年輕，比佢個女仲年輕，而且畀人多一種女朋友、偷食嘅感覺。對孫雪娥老豆嚟講，幫襯私鐘妹似偷食自己幻想出嚟嘅孫女咁，夠晒刺激，刺激到患病身亡，有詩為證： 色字頭上一把刀，石榴裙下命難留！ 老豆嘅死，孫雪娥大受打擊，成日斬鵝斬到喊，斬到好似自己個心臟都有事。當時鵝檔有個熟客，叫林華新，佢同孫雪娥同年，係一個文員仔，經常買鵝畀阿媽食。林華新見孫雪娥悶悶不樂咁款，於是上前安慰佢，安安慰吓，安出愛火花，倆人迅速戀上，並於港英一百四十三年、即公元一九八四年正式結婚。 結婚當日，林華新完全唔開心，係唔係暗示佢娶錯老婆？筆者唔係咁嘅意思，只不過係當日出現股災，林華新損失慘重⋯⋯ 孫雪娥結婚，作為佢阿叔，本應高興，但係當日發生一啲政治事件，令孫雪娥阿叔感到不安。呢件政治事件，使得孫雪娥阿叔諗起當年喺大陸嘅痛苦經歷；就正正呢啲經歷，迫使孫雪娥阿叔冒住生命危險，點都要逃到香港。孫雪娥阿叔嚟到香港後，身無分文，但憑住自己嘅努力，打出一片天地。雖然孫雪娥阿叔稱不上富有，但至少衣食無憂，有自己嘅小生意，養活埋孫雪娥同佢老豆都不成問題。而家話十幾年後主權移交，話咩五十年不變，以孫雪娥阿叔喺大陸嘅生活經驗，中國共產黨講咩都唔可以信，信親都好大鑊，於是佢下定心移民。 孫雪娥阿叔無兒無女，單身寡佬，佢當孫雪娥係自己個女看待。孫雪娥阿叔本來打算帶埋孫雪娥同林華新一齊移民英國，林華新基本上都想移民，但係孫雪娥唔想。一來孫雪娥老豆死咗冇幾耐，老母亦葬喺大陸，突然移居到地球另一邊，心裡實在難受；二來佢而家先慢慢適應到香港嘅生活，啱啱先覺得自己係一個香港人，要佢去一個完全陌生嘅地方生活，仲要佢一句英文都唔識，去嚟托咩！以上原因，令到孫雪娥堅拒移民，而林華新只好婦唱夫隨，放棄移民念頭。孫雪娥阿叔只好自己一個移民，臨走前將街市間鵝檔轉讓畀孫雪娥，後來孫雪娥成為咗瑞和街街市大名鼎鼎嘅鵝姐！ 講返孫雪娥夫妻嘅生活，自從被謝希大飛咗後，孫雪娥再冇同其他男人上床。相隔多年，佢終於有機會同男人享受魚水之歡啊！而嗰個男人，當然係佢老公林華新啦！其實林華新未同孫雪娥一齊之前，係個青頭仔，佢嘅第一次就係畀咗孫雪娥。話說新婚呢段期間，林華新喺床上表現笨拙，唔係未插先軟，就係一插就軟。後來好少少，插到幾吓，但好快射，往往未能滿足孫雪娥嘅性需要。為咗提升佢老公嘅硬度，孫雪娥不斷提升佢嘅叫床聲量，佢彷彿要將當年同謝希大搞嘢時嘅抑壓盡情發洩，或者佢根本唔記得咗自己身處香港公屋，而唔係惠東嘅農村地方。公屋家家戶戶住得近，而且唔少住戶唔閂門唔閂窗，鄰居偶爾會聽到孫雪娥嘅淫叫；不過基於尷尬，大家唔會走去同孫雪娥講。 經過多年努力，孫雪娥成功懷孕，並於港英一百四十五年、即公元一九八六年產下一名女兒，名叫林宛琪，花名牛丸。 畢竟未知後來如何，且聽下回分解。

「壯陽方法同求神拜佛一樣，信則有，不信則冇。」張太 自從孫雪娥從佢阿叔接管咗間鵝檔後，唔知點解，生意好過之前，多咗唔少客人，包括張太。以張太嘅家庭背景，大可請個工人姐姐幫手買餸煮飯，不過張太唔肯，佢始終唔想交呢啲嘢畀外人做。 張太並非孫雪娥嘅熟客，孫雪娥都唔認得佢。其實張太最多一個月先幫襯孫雪娥一次，因為佢老公開西餐廳，餐廳大把食淨嘅食材，使乜成日走去街市買呢？只不過佢老公鐘意食鵝，而西餐廳好少用到鵝，所以張太先會去幫襯孫雪娥囉！唔知邊鬼個講，話食鵝肉可以壯陽喎，而張生真係信，於是間中食鵝肉壯陽。每次食完鵝肉，張生都要同張太行房，期間淫慾無度，不在話下。 經過多年嘅淫亂生活，張太終於喺港英一百五十年、亦即公元一九九一年，成功懷孕兼誕下女兒，並以張生間餐廳——「凱婷餐廳」命名，叫張凱婷（至於點解叫「凱婷餐廳」，真相無法知曉，有一說法為張生中學時暗戀嘅女仔叫凱婷，所以餐廳以「凱婷」命名，不過張生極力否認此事）。從此，張氏一家過住看似幸福嘅生活，張氏夫婦嘅淫蕩生活就此結束，張太做返個「良家婦女」。始終生咗個女後，張太嘅「床上任務」已結束，自然變得性慾都大減，亦自然拒絕享受性生活；而張生忙於佢蒸蒸日上嘅事業，忙到瞓都冇得瞓，連扯旗嘅時間都冇，仲扑乜鬼嘢啊，有時間瞓多陣仲好啦！ 張生張太咁嘅轉變，其實都好普遍，唔係個個好似孫雪娥咁，生咗個女後，仍舊晚晚淫心輒起。不過，孫雪娥由過往床上大喊大叫，變成而家艷聲柔語，佢彷彿喺性方面嘅掌握有所進步。的確，無理或得個嘈字嘅淫叫，容易令對方感到厭倦；要做到口中鶯鶯聲軟，先會令雙方百般難述。 雖然聲量細咗，鄰居再聽唔到孫雪娥發情嘅一面，不過同一屋簷下嘅林宛琪，點會聽唔到呢？基本上林宛琪嘅童年，就係聽住佢老母發姣聲長大嘅。林宛琪心諗，點解佢老母平時惡死能登，閂咗房門同老豆一齊，把聲變得溫柔好多嘅？而平時苦瓜乾咁面嘅老豆，點解走出房門時會有個非常詭異嘅微笑呢？係唔係老母做咗啲咩令到老豆好開心呢？係唔係老母嘅奇怪聲音令老豆好興奮呢？林宛琪試過問佢老母呢啲係咩聲，甚至模仿埋佢老母淫叫時嘅「啊啊」叫，點知佢老母一把打落佢塊面到，鬧林宛琪鬧到全邨都聽到，林宛琪覺得無地自容。 雖然孫雪娥長期火爆暴躁，但係嗰晚佢情緒特別波動，即使孫雪娥已身為香港人，個名都唔同咗，佢估唔到自己對上面發生嘅事會有感觸。林華新估唔到佢老婆都仲有啲人性，會為遭到屠殺嘅死者傷心，同時再次激發佢想移民嘅念頭；但係孫雪娥死都唔肯，佢話唔捨得香港，林華新只好放棄移民諗法。其實當日正正係林宛琪三歲生日，即係港英一百四十八年，亦即公元一九八九年。從林宛琪三歲三日起，佢老豆老母再唔同佢慶祝生日，最多送件玩具算鳩數。 唔開心通常只能夠維持幾日啫，幾日後孫雪娥同林華新咪晚晚雨意雲情！似終皇天不負有心人，孫雪娥再次懷孕，於港英一百五十年、亦即公元一九九一年誕下俊仔林文俊。 其實，俊仔同張凱婷都喺同一間醫院兼同一日出生，而佢哋老母嘅產後病房相鄰，不過佢哋冇人知囉！ 畢竟未知後來如何，且聽下回分解。

「睇四仔，冇格仔，一家大細一齊睇，睇咗細路唔會曳！」好景口號 話說父母性格如何，你嘅仔女也必如何。咸濕，係會遺傳嘅⋯⋯講返林宛琪嘅童年，自從佢細佬出世後，林宛琪對佢照顧有加。有一次，俊仔下體突然勃起，問佢老母孫雪娥點解，點知孫雪娥一把打落俊仔到，俊仔喊得好犀利。林宛琪安慰佢，俊仔情緒穩定少少後，林宛琪除咗俊仔條褲睇睇，嗰陣林宛琪咁細個，同俊仔一樣，當然唔知點解男仔啫啫會變大啦。林宛琪對男性下體感到非常好奇，摸摸吓，俊仔條啫啫又大返小小，但過一陣又變返細，好得意，好好玩，而且林宛琪同俊仔瞓同一間睡房，所以佢哋時不時玩睇醫生，一個扮醫生一個扮病人，互相檢查對方身體⋯⋯呢啲事，林宛琪明白父母知道好大鑊，所以佢吩咐俊仔，唔好同任何人講佢哋玩呢啲遊戲。除此之外，九十年代初，鹹片盛行，好多男士都會透過錄影帶睇鹹片。林華新當然唔例外，佢同孫雪娥唯一溫馨嘅事，就係喺屋企個廳睇鹹片。呢啲鹹片，有本地製作嘅，又有日本AV，當中唔少係AV帝王村西透嘅作品。林華新睇戲時，就迫林宛琪同俊仔留喺房到，唔准出嚟，但係林華新似乎冇留意，影片嘅聲量可以傳入房到。雖然林宛琪兩姊弟睇唔到影片內容，但係影片傳嚟嘅含吹奶啜、各種體位帶來嘅碰撞同埋呻吟聲，林宛琪同俊仔聽得一清二楚。 俊仔下體同父親睇戲聲音，可謂林宛琪嘅性啟蒙，佢試過趁屋企冇人時，偷睇父親嘅錄影帶。片中內容有一個中年男人，講緊佢聽唔明嘅語言，然後有一對全裸嘅男女貼得好埋，郁吓郁吓，發出平時喺房聽到嘅聲。林宛琪大開眼界，等到俊仔返到屋企後，拉佢入房模仿影片嘅動作。期間俊仔啫啫有所反應，都有變大，但倆人只係模仿動作，冇插入，亦唔識插入。去到港共元年，即公元一九九七年，林宛琪已十一歲，開始發育。話說林宛琪身高並冇特別高得快，但係心口比同齡嘅玲瓏浮突，引起同房嘅俊仔注意，於是畀俊仔摸吓。其實，由細到大，林宛琪都受過男女授授不親、女仔嘅身體唔可以畀人睇同摸嘅教育，但係林宛琪諗，佢最討厭嘅孫雪孫乜都睇過佢晒，畀其他人睇，有咩大不了呢？孫雪娥個身體都被林華新搞過，有咩理由女仔嘅身體唔可以畀人睇同摸呢？調返轉，男仔嘅身體可唔可以畀人睇同摸呢？如果可以，係唔係唔公平呢？點解男人可以露上半身而女人唔得呢？明知自己閂埋房門變得放蕩，點解對住自己仔女講埋啲男女授授不親嘅說話、電視播性教育節目都要特登轉台呢？對於以上問題，林宛琪百思不得其解，佢亦知道佢咁問，一定被人鬧或者笑，佢老母一定再打多佢兩錢重，所以林宛琪搵唔到答案。 相比之下，俊仔較早領會上段提及嘅性教育，唔再摸佢家姐個身體，亦唔再畀佢家姐摸佢。雖然如此，林宛琪對俊仔嘅「性教育」早有影響，俊仔時不時有各種性幻想，甚至有唔少同林宛琪有關⋯⋯至於佢哋老豆老母，對以上事情一概不知⋯⋯唔知係睇厭定係村西透冇新作，林華新冇再睇鹹片，佢同孫雪娥嘅性事亦大減，多咗嘅，係鬧交。喺港共二年，即公元一九九八年，林華新手上嘅股票都蝕晒，跟住又有禽流感，鵝檔生意大減，家庭陷入經濟危機，孫雪娥同林華新日日鬧交⋯⋯唔係，係孫雪娥日日鬧林華新先啱！喺孫雪娥面前，林華新根本冇還擊之力，而且孫雪娥嘅聲量大家都知，即係全邨人都知林華新被老婆鬧。後來林華新慘遭解僱，日日喺屋企，晚晚畀佢老婆鬧，鬧到冇晒自尊，行出屋企都會畀鄰居望，甚或畀佢哋偷笑，笑到林華新都聽到。 人到中年，伴隨著自己嘅，係人生低潮。仔女年幼，唔識得成年人嘅煩惱係正常，但最令人難過嘅係，自己嘅枕邊人完全唔體諒自己之餘，更成為自己痛苦同壓力嘅主要來源。當初孫雪娥死老豆，林華新日日陪佢安慰佢；到今時今日林華新傷心失意，只換來對方嘅侮辱。林華新研究過好多解決方法，最終於港共五年、即係公元二零零一年，林華新頂唔順，選擇以跳樓解決問題，身亡，死前心情有歌詞為證：別救我，我自願，未曾惹人愛憐！ 林華新跳樓自殺，對於佢一眾親戚舊同事嚟講，都係好遲先知道。日日咁多人自殺，林華新死窮鬼一名，算啲咩啊！報紙都唔會提佢自殺啦，就算提都係報紙角落頭一小格啦，更加唔好講出席佢喪禮！不過林華新之死，始終對孫雪娥打擊甚大，心臟一度有問題要送院檢查，出院後日日喺屋企大聲嚎哭，個個都頂佢唔順，又唔好意思話佢。林宛琪好清楚知道，佢老豆走去自殺，係同佢老母有關。林宛琪明白到，做女人一定唔好做到佢老母咁，連自己老公都激死埋，所以林宛琪對佢老母嘅痛恨有增無減，亦希望自己大過之後，可以做個溫柔體貼、了解男人需要嘅女人，同埋可以搬出去住，唔使對住佢老母！當然最好帶埋俊仔脫離佢老母摩掌啦！畢竟未知後來如何，且聽下回分解。

「我有一份工⋯⋯叫做陰功。」黃子華 相比林宛琪，張凱婷嘅童年「正常」得多，至少張凱婷冇兄弟姊妹，冇人畀佢摸或者玩醫生病人遊戲。張凱婷老豆忙於工作，鬼得閒睇鹹片咩！屋企部電視，都係畀張凱婷睇有線兒童台。整體嚟講，張凱婷過住普通中產小朋友嘅生活，冇咩特別，而且同孫雪娥比，張凱婷老母比較正常少少，唔會亂發脾氣。只不過張生張太對張凱婷要求高，包括學業成績同品行方面，但係張凱婷爛泥扶唔上壁，所以佢哋對此失望至極。 張太後來留咗一把「掃把頭」髮型，因而有「掃把芬」之稱。唔知係唔係髮型影響命格，自從張太留咗一把「掃把頭」後，家庭經濟環境開始衰落，樓市大跌，張生所持嘅物業都蝕本，最後變成負資產⋯⋯「凱婷餐廳」亦不能幸免，生意大減，最終於港共五年、即公元二零零一年，「凱婷餐廳」正式結業，張生只好轉行做保險經紀，收入唔高，只能放棄原本嘅中產生活。過多兩年，即係港共七年、公元二零零三年，張家只能夠放棄原本嘅私樓，搬入張生老豆留下嘅公屋居住。 雖然家道中落，但張生冇放棄過，佢希望再闖一番事業！可惜事與願違，好似命中注定咁，佢嘅人生高峰已經過去，佢再努力去擦老細鞋都好，都返唔到轉頭。張生有時埋怨自己遇人不淑，想報復嗰啲佢失意後唔再理佢嘅「朋友」；有時佢會埋怨張太幫唔到手，搞到張生張太時不時鬧交，都唔得閒理張凱婷。 父母嘅事，張凱婷好清楚，家道中落對佢當然唔慣，呢種唔慣，唔係冇得睇兒童台、或者放學冇褓姆車搭咁簡單，而係以往要風得風嘅日子已經過去。家庭經濟困難，唔係張凱婷想要乜就有乜。由細到大，張凱婷冇嘢叻，最叻都係發脾氣同串人，串人哋窮，佢估唔到自己都有窮嘅一日。張凱婷好怕老師問起自己住邊，佢亦好驚放學返屋企嗰陣，會撞到同學，令到同學都知道佢家道中落，要住屋邨。 另外唔慣嘅，就係公屋環境，污糟昏暗之餘，仲有浸酸宿味，即使嗰陣係沙士期間，個個帶晒口罩，都聞到陣味，而且公屋隔音差，邊有咁多私隱呢？有一次，張凱婷放學返屋企，路過走廊時，聽到一啲聲，好特別，好吸引，係一個女人聲，鶯鶯聲軟，顫聲不已，聲音充滿驕喘、哀求與享受之間。張凱婷深深被吸引，停喺傳出聲音嘅單位外，直到個單位開門，張凱婷立即尷尬離開。 林宛琪開門，見到一個小學生喺門外偷聽，沾沾自喜，證明自己嘅叫床聲除咗可以吸引男人外，連張凱婷呢類小妹妹都吸引到，真係唔話得！其實當時林宛琪趁佢老母同細佬遠赴和合石拜林華新嗰陣，帶佢嘅初戀男友阿華喺屋企扑嘢。林宛琪同阿華其實喺圖書館識嘅，準備會考嘅林宛琪非常勤力，幾乎每日都會到圖書館溫書，溫到閉館為止。不過有時候溫書溫得太攰，林宛琪瞓著咗，閉館時間到都唔知，要勞煩圖書館管理員阿華拍醒佢先知。每晚拍一拍，倆人拍出曖昧關係，有一晚林宛琪特登等埋阿華放工，倆人情竇初開，有歌詞為證： 如早春初醒，催促我的心，將不可再等。含情待放那歲月，空出了痴心，令人動心！ 冇錯，阿華四十歲先情竇初開，阿華肥矮毒柒窮樣樣有齊，林宛琪可以同佢撻著咗，真係唔簡單！林宛琪同阿華嘅第一次都係畀咗對方。對林宛琪嚟講，扑嘢係一種減壓，減低應付公開考試嘅壓力，同時完成咗佢哋兩個一直想扑嘢、但又冇機會嘅夢想。不過阿華有個問題，就係容易腳痛，唔能夠進行林宛琪最想做嘅老漢推車，加上阿華體力欠佳，未能滿足林宛琪嘅性需要。林宛琪感到極為失望，倆人亦曾因此而鬧交，最終林宛琪頂唔順阿華，只好飛咗佢。 講返林宛琪同張凱婷。雖然嗰陣喺沙士期間，個個都戴晒口罩，但係自從嗰次之後，大家都認得對方。當然張凱婷會特登避開林宛琪，以免尷尬。不過有一次，張凱婷搭嗰陣，臨閂門時林宛琪衝入嚟，內得佢哋倆個，林宛琪主動同佢講嘢。至於佢哋講啲乜嘢？其實都係普通閒偈啫！不過肯定嘅係，自從呢次搭邂逅，張凱婷放低對林宛琪嘅包袱，見到佢唔再避開。 佢哋倆個始終住同一層，所以往後嘅日子，張凱婷同林宛琪時不時撞到，倆人關係慢慢變熟。除咗見到打招呼外，每次林宛琪都會主動同張凱婷傾偈，最終林宛琪成為張凱婷搬入公屋後，第一個認識嘅朋友。 畢竟未知後來如何，且聽下回分解。

「不在乎你我感情，只在乎做愛過程。」松島安話說張凱婷同俊仔升上同一間中學，即係林宛琪讀嗰間，林宛琪同張凱婷見面時間多咗。林宛琪成日見張凱婷小息時自己一個人，於是每逢小息，林宛琪都會搵張凱婷，佢哋成為好朋友，而且互相稱大家為牛丸同凱婷⋯⋯其實佢哋唔單止係好朋友咁簡單，甚至可以稱為好姊妹。點解佢哋可以咁老友呢？筆者作出以下分析：一﹒倆人均欠缺朋友。眾所周知，林宛琪好色成性，其思想及行為唔符合社會道德標準。根據香港嘅道德標準嚟講，林宛琪屬於水性楊花，係一名蕩婦。由細到大，林宛琪啲同學都覺得佢好怪，成日發姣，甚至話佢係「死姣婆」。起初林宛琪咁樣被人講好唔高興，不過大大吓佢已經習慣咗。 至於張凱婷，佢細細個已嬌生慣養、為人串串貢、得罪人多，點會有朋友啊？尤其是搬到公屋後，張凱婷好唔慣，成日悶悶不樂，加埋青春期少女心事，對張凱婷嚟講，的確有啲抑壓；突然間有個姐姐對自己好，主動同佢傾偈，當然容易受落啦！ 二﹒住得近且同一間中學。張凱婷跟林宛琪住同一層，而且又係讀同一間中學，幾乎朝朝返學都會撞到，點會唔熟啊？ 三﹒共同話題：俊仔。張凱婷同俊仔編入同一班，而且中一到中七都係同一班。林宛琪咁關心俊仔，俊仔喺班內嘅一舉一動，當然要問張凱婷先知。大家有共同話題，好自然咁傾得熟啦！ 以上三點，就係林宛琪同張凱婷變得老友嘅重要原因。其實除咗佢哋兩個，俊仔亦經常喺佢哋之間，因為俊仔同佢家姐林宛琪一齊返學，跟住口見到張凱婷，於是三人一齊上學去。 雖然張凱婷同俊仔喺同一班，但佢哋本身唔算好熟，始終倆人性格好唔同。張凱婷唔使多講，佢由一個小霸王，慢慢變成死MK港女；而俊仔性格比較怕羞內向。大家性格差咁遠，仲要一個男一個女，其實真係好難熟。 不過林宛琪喺學校經常搵佢哋倆個，佢哋一行三人一齊食午飯、小息都喺一齊，自自然然變得熟絡。林宛琪成為張凱婷同俊仔之間共同話題，俊仔亦從張凱婷口中得知，原來佢家姐除咗有個花名叫牛丸外，仲有個花名叫淫婦。每當張凱婷遠處見到林宛琪時，張凱婷都會咆哮大叫淫婦，叫到所有人都望住張凱婷同林宛琪；但係林宛琪絕對唔介意，仲會笑笑口望返張凱婷。另外放學時張凱婷都會特登等埋俊仔一齊走，同班同學都睇得出，佢哋關係唔錯。 兩年後，即港共九年，亦即公元二零零五年，經過不斷嘅努力，林宛琪終於考入大學，從此在校園內林宛琪、張凱婷同埋俊仔嘅三人行，變成得返張凱婷同俊仔倆個。張凱婷同俊仔一齊返學放學兼食午飯，其他同學都覺得佢哋有啲嘢。果然，冇咗林宛琪嘅出現，佢哋關係慢慢升溫。佢哋倆個相處，都係張凱婷做主導，俊仔永遠係被動嗰個；但係俊仔好享受被人帶住嗰種感覺，而且青春期女仔較早發育，張凱婷身材唔錯⋯⋯呢啲嘢，都畀俊仔一種姐姐睇住細佬嘅感覺，畀俊仔無窮遐想，而俊仔人生第一次打飛機，都係幻想住張凱婷嚟打。 俊仔對張凱婷有怦然心動感覺，每晚臨瞓前，俊仔都會諗起佢。俊仔開始擔心自己喺學校嘅表現差，例如畀老師鬧、畀同學笑，令張凱婷對佢失望。另一方面，俊仔唔識點去表白，亦唔敢去表白，擔心食白果後，佢哋連朋友都冇得做。 其實張凱婷對俊仔都有好感，張凱婷本身好少接觸男仔，亦冇乜男性朋友，班上嘅男同學都覺得佢好臭串、好惡，唔太鐘意佢；唯獨俊仔好似唔介意佢嘅死人性格，蝦佢佢又唔出聲唔反抗唔嬲。同俊仔一齊時，永遠都係佢跟住自己，好似一個小弟弟跟住自己，滿足張凱婷兒時已形成嘅小霸王心態。 不過，張凱婷發現沉默寡言嘅俊仔比以往更沉默，張凱婷開始擔心，自己有冇做咗啲乜嘢，令到俊仔有啲避忌呢（其實只係俊仔成日對佢有性幻想，有罪咎感啫）？整到張凱婷成日諗住俊仔。喺俊仔面前，張凱婷會特別注意自己儀容，總係覺得自己未夠好，而且伴隨著心跳⋯⋯ 有一次，張凱婷考試成績欠佳，被老師叫出來，喺全班面前對佢破口大罵。被人鬧之餘，班上嘅同學發現張凱婷白色校裙屎忽位置，有一個紅色圓形，原來張凱婷漏M，班上嘅同學忍唔住笑，甚至有人嘲笑張凱婷係唔係啱啱破處嚟。從此，張凱婷成為全班嘲笑對象，同班同學每逢睇到紅色或者衛生巾，就會諗起張凱婷，就會笑佢。 張凱婷被人嘲笑，心裡難受，小息時更走入廁格偷偷咁喊，放學時唔理俊仔，一枝箭咁走咗。俊仔立即追上，問佢有冇事。起初張凱婷都冇理佢，不過成世都未試過安慰人嘅俊仔，口齒不清咁，吞吞吐吐咁安慰張凱婷，張凱婷被佢嘅真誠所打動。當時佢哋喺屋企樓下，張凱婷就咁攬住俊仔流淚，俊仔感到愕然，心跳異常強烈同快速，原因除咗係佢對張凱婷嘅愛之外，仲包括張凱婷嘅雙乳緊貼住俊仔，倆人彼此感受到對方心跳，而俊仔下體變得堅硬無比，頂住張凱婷。倆人覺得有啲尷尬，望住對方，四眼交投，情不自禁下獻上初吻，倆人成為戀人。 相比林宛琪同阿華、孫雪娥同林華新謝希大、乃至張凱婷老豆老母，俊仔同張凱婷嘅感情來得真摯得多。佢哋唔會公然放閃，倆人之間說話唔多，一切愛得低調，至少佢哋同班同學都唔知佢哋拍拖。雖然如此，張凱婷同俊仔避唔到林宛琪嘅觀察，林宛琪對於佢哋走埋一齊，都替佢哋感到高興，都覺得佢哋好襯。當然林宛琪唔會將俊仔拍拖一事，走去同佢老母講啦，想拆散鴛鴦咩！ 俊仔同張凱婷一起渡過中學生涯，佢哋一齊溫書做功課、一齊去玩。大家都知，俊仔係一名大悶蛋，佢最鐘意到海邊吹風，同張凱婷談心。雖然張凱婷覺得好無聊，但對住俊仔，佢變得唔介意，亦唔介意對方床上表現欠佳⋯⋯起初。 俊仔同張凱婷第一次上床，係喺中四至中五之間個暑假，當時就喺俊仔間房進行⋯⋯好明顯，成件事背後有林宛琪精心策劃，唔知係出於家姐對細佬嘅愛，定係林宛琪係名乎其實又好奇怪嘅淫婦，竟然好想自己個細佬同好友破處。林宛琪為達到目的，於是趁孫雪娥返咗鄉下嗰幾日，幫俊仔同張凱婷買定安全套，喺屋企噴晒情趣香水，電腦開定吉澤明步最新AV，然後畀佢哋獨處一室嘅機會⋯⋯雖然之前張凱婷都會到俊仔屋企溫書，倆人唔係未試過共處一室，但係喺咁多誘惑嘅情況下，倆人初試禁果。 俊仔同張凱婷嘅第一次戰戰兢兢下完成，過程一啲都唔順利，亦冇林宛琪第一次咁，充滿淫賤味道。張凱婷第一次睇到異性全裸，大開眼界，興奮之餘有啲唔慣。倆人觸摸對方重要部位，俊仔被張凱婷豐滿且柔軟嘅上圍吸引，張凱婷亦不斷觸弄俊仔時大時細嘅賓周⋯⋯ 自從獻出第一次後，張凱婷好似對性產生啟蒙，經常向俊仔提出性需求；可惜嘅係，俊仔床上表現欠佳，每次插入前或插入後都表現緊張，好快軟同射，令張凱婷甚為不滿，甚至因為咁而鬧俊仔。 俊仔被女友鬧，諗起自己好似佢死鬼老豆咁，成日畀自己老婆恰。童年嘅家庭記憶的確令俊仔唔好受，始終，俊仔同張凱婷嘅性格好唔同，間中遷就對方唔難，但要長期遷就嘅話，雙方嘅缺點就會暴露，矛盾自然增加，例如俊仔嫌棄張凱婷說話語氣好惡、成日發脾氣；而張凱婷嫌棄俊仔優柔寡斷、唔嗲唔吊。到中七嗰時，大家為應付考試而疲於奔命；中學畢業後，俊仔修讀助護課程，而張凱婷修讀宗教研究。大家讀唔同學校，唔似得中學嗰陣，大家朝夕相對，感情大不如前，最終張凱婷發短訊分手，俊仔已讀不回，倆人心情有詩為證： 人生若只如初見，何事秋風悲畫扇！ 倆人失戀，傷心欲絕，佢哋一走出屋，整個屋邨幾乎都係佢哋嘅共同回憶。此時林宛琪發揮作用，分別安撫佢倆個情緒，希望佢倆個再次見面時，至少唔會太尷尬。不過點會成真呢？每次俊仔或張凱婷遠處見到對方時，都刻意避開。 初戀永遠最令人回味，呢段回憶，張凱婷同俊仔都冇諗過，會對佢哋影響咁大。亦都諗唔到，佢哋嘅初戀，亦係佢哋最後一次戀愛。 畢竟未知後來如何，且聽下回分解。

「若你喜歡怪人，其實我很美。」黃偉文《大開眼戒》 話說林宛琪公開試成績優異，成功考入大學中文系，就連一直同佢關係一般嘅孫雪娥，都要特登斬隻鵝同佢慶祝。 讀大學期間，林宛琪喺一間電器鋪兼職推銷員，負責推銷手提電話，而同佢一齊共事嘅，係一名叫Donald嘅三十歲男人。 Donald為人正直，負責帶住林宛琪做嘢，亦教識林宛琪好多銷售技巧如下：一﹒唔好急住推銷產品。間間電器鋪嘅產品幾乎一樣，你咁急去推銷做乜鬼呢？你推銷完，人哋都可以去隔離鋪頭買個同款啫！而且客人冇需要，你推銷嚟都冇用啦！正如一個男人唔嫖，你推銷一個性感妓女又有咩用？佢最多打飛機嗰陣幻想吓，但唔會攞錢出嚟幫襯囉！不如等客人好似有啲興趣，先去推銷都唔遲啦！二﹒了解客人需要。每個客都有唔同需要，針對客人唔同嘅需要，介紹相應嘅產品。雖然某一類產品需求可能特別多、或特別受歡迎，但唔係絕對嘅。例如好多人叫雞都想揀個大波嘅，但係有啲人真係鐘意平胸嘅，你唔通向鐘意平胸嘅客，推銷一個大波妹咩！三﹒建立信任。銷售，唔止銷售產品咁簡單，當中包括銷售埋銷售員自己。顧客對你信任，成功銷售嘅機會大大提升咗；否則，人哋都唔信任你，點會幫襯你啫？就好似個鳳姐身材幾好又點，個客覺得你唔可靠、似呃錢嘅，都唔會走去幫襯啦！四﹒為客人解決疑慮。客人買唔買之前，好多時都會猶疑，佢哋會諗抵唔抵、值唔值。如果銷售員能夠解決顧客心中嘅疑慮，顧客買嘅機會自然增加。就好似你去架步，擔心地方污糟唔衛生，但如果場地能夠證明自己乾淨，例如所有毛巾都消過毒，嫖客都安心消費啦！對於Donald嘅教導，林宛琪好快學上手。各位讀者可能有啲唔明，Donald平時為人正正經經，比俊仔更正經，似係連飛機都唔打嗰隻（林宛琪好清楚俊仔有打飛機，因為佢偷睇過），但係點解成日用叫雞嚟比喻銷售呢？心水清嘅讀者可能已經估到，呢啲比喻都係林宛琪自己諗嘅，同Donald無關；但係呢種比喻，的確令林宛琪容易記得各種銷售技巧，並應用得得心應手。林宛琪長時間跟Donald做嘢，慢慢得知Donald係對性非常反感嘅人，例如逢親有性感美女過嚟，Donald要求林宛琪上前服務，自己則行埋一邊。林宛琪亦知道Donald係基督徒，基督徒對性方面比較保守係人都知，但係林宛琪始終會諗，基督徒有性需要會係點？尤其是Donald呢啲壯年男子，真係可以禁到慾？林宛琪對Donald充滿好奇，為滿足自己嘅好奇心，喺休息同放工嗰陣，佢會問Donald一啲日常生活之類問題。對於林宛琪嘅行為，起初Donald有啲避忌，甚至覺得佢有啲怪；但慢慢相處落去，Donald覺得林宛琪似係好女仔，至少唔似之前做兼職嘅女仔咁背後笑佢，笑佢騎呢，笑佢木獨。好多人視Donald為怪人，作為怪人，當然冇乜朋友，更加唔好講女朋友。其實幾年前，Donald曾經有個相當要好嘅女性朋友，Donald成日同佢行街食飯，又成日買嘢畀佢。Donald對佢有啲感覺，而且為滿足佢呢位女性朋友嘅物慾，於是努力工作賺錢，每朝都會對住塊鏡講「我要做好呢份工」，以作自我鼓勵。不過好景不常，Donald好快發現呢個女仔，其實有好多條仔，Donald只係其中之一，仲要係條件最差、關係最疏離嗰個。至少佢哋冇過拖手，一啲感情上嘅暗示說話都冇，同Donald一齊，只不過貪Donald成日買嘢畀佢。呢啲都算，最令Donald傷心嘅係，佢發現個女仔鐘意夜蒲、亂搞男女關係、甚至做援交⋯⋯以上事情，都係林宛琪後嚟先知，並且對Donald嘅遭遇有啲同情。點解林宛琪會知？因為林宛琪同Donald都係怪人。怪人同怪人，自然同類相吸，互有好感，透露彼此心事，最終倆人相戀。其實林宛琪同Donald冇乜點去拍拖，一來怕其他同事見到，二來佢哋工作上相處嘅時間都唔少。Donald對林宛琪冇甜言蜜語，反而講咗唔少銷售故事，例如Donald會為每個產品創作背後嘅故事，個產品點解會出現、佢需要啲咩；亦會代入自己係客人，自己會想買啲咩、有咩服務；甚至幻想鋪頭入面嘅客人，幻想佢哋嘅背景、人生經歷等。以上就係佢哋拍拖時講嘅嘢。冇錯，佢哋好奇怪、係好撚奇怪嘅一對情侶。不過林宛琪有佢嘅性需要，佢希望同Donald上床，共赴巫山，但又唔知點開口。林宛琪亦好清楚Donald嘅為人性格，相信佢好大機會唔想扑嘢。唔好話扑嘢，佢哋連拖手都少。雖然已成為一對戀人，但Donald仍好避忌同林宛琪有身體接觸，林宛琪因此而感到痛苦，大家明明係一對情侶，但日常接觸好似只係普通朋友關係。直到有一晚倆人放工嗰陣，颱風吹襲，狂風暴雨，交通大受影響，Donald只好帶林宛琪到自己屋企暫避。倆人獨處一室，身上嘅衫濕晒，Donald攞咗條毛巾畀林宛琪抹身。唔知係林宛琪理解錯定係特登，林宛琪除晒身上所有嘅衫，然後用毛巾包住自己個身，走出房間嚟到Donald面前！Donald受到驚嚇，唔敢直視林宛琪，林宛琪除埋條毛巾，雙手捉住Donald隻手，企圖畀Donald觸摸佢渾圓豐滿嘅乳房⋯⋯「痴線㗎！」Donald第一次鬧林宛琪，佢眼尾已經到林宛琪一絲不掛，並立即縮開隻手，隻眼亦轉向另一邊。林宛琪一時唔知點回應好，佢諗自己係唔係太心急，嚇親對方呢？林宛琪只好死死氣，嘗試掂Donald隻手，講聲對唔住。「咁鹹濕不如去做雞！」Donald縮手同林宛琪講。「係喎，做雞咪得囉，點解我諗唔到嘅？」「做雞？援交咪得囉！」以上兩句係林宛琪嘅內心反應，林宛琪已決定做一名援交妹，從此改寫佢嘅人生！而Donald喺林宛琪走咗後，打咗久違了嘅飛機，係為林宛琪而打嘅。事後Donald後悔不已，其包莖隱隱作痛。畢竟未知後來如何，且聽下回分解。

「認真活著嘅人，喺不相干嘅旁人眼裡，都覺得好可笑。」本橋信宏《全裸導演 村西透傳》 林宛琪除毛巾事件後，林宛琪同Donald陷入冷戰，即使喺工作上，佢倆個都冇任何溝通，畀人一種尷尬嘅感覺，最後林宛琪辭職。Donald對林宛琪辭職，雖然感到安慰，工作上較之前順心，至少唔使對住個令人難堪嘅人；但夜晚返到屋企，Donald就會諗起同林宛琪嘅往事，變得好自責，有歌詞為證：知我是個無法討好的人，相戀一刻只是我的僥倖！至於林宛琪，佢用課餘時間發展援交事業，佢喺網上討論區參考唔同援交妹嘅做法，於是化名為Yuki，喺網上討論區同MSN招攬生意。雖然林宛琪同Donald相處嘅時間好短，但係Donald教落嘅銷售技巧，林宛琪用喺佢嘅援交事業到，大大幫助佢嘅事業發展，使得林宛琪好快搵到客，事業發展順意。事業發展唔錯咁又點？喺港共十二年、即公元二零零八年，金融海嘯，孫雪娥股票等投資損失慘重，欠落唔少債務。孫雪娥日日喊苦喊忽，要求林宛琪幫手清還。當時林宛琪已經大學畢業，本身打算專心做援交妹就算，但係佢見有間成衣公司人工高，決定入去做住先，反正援交工作時間可以好彈性，咪當兼職做住先囉！林宛琪當然唔想幫孫雪娥啦！但係如果佢唔理孫雪娥，受害嘅只有俊仔，林宛琪只好死死氣幫佢老母還債。其實林宛琪都唔係太記得自己個職位名，因為佢喺公司乜都要做，成日加班，好辛苦，仲要影響到佢援交嘅時間，令到佢試過因時間問題而推客。不過呢份工都有好處嘅，一來人工唔錯，比唔少畢業生人工高；二來唐老闆對林宛琪幾好。雖然唐老闆畀好多嘢佢做，但係唐老闆會喺佢忙緊嘅時候，鼓勵同安慰佢；即使林宛琪做錯事，唐老闆唔會話佢，反而會循循善誘咁教返佢。以上內容唔係要講唐老闆有幾咁好人，因為唐老闆都有鬧其他員工，唯獨林宛琪冇鬧。林宛琪都察覺到，唐老闆有意追佢自己。自從唐老闆接管公司後，公司業績一落千丈。唐老闆畀人一種二世祖嘅感覺，事業靠父幹，但溝女有一手。三十歲嘅佢雖然有家室，但食女無數，今次嘅目標，當然係屋邨妹林宛琪啦！林宛琪唔介意唐老闆追佢，因為佢知道呢個係攞著數嘅機會。喺成衣公司同援交之間，林宛琪始終鐘意援交多啲，佢唔希望因為正職忙而影響援交事業。為咗達到目的，於是有一日，林宛琪特登著條摟屌裙返工，盡顯自己玲瓏浮凸嘅身形，又喺唐老闆面前趴低彎身，酥胸半露之餘，亦差啲露埋佢條底褲⋯⋯唐老闆睇到淫心輒起，再加上林宛琪水汪汪眼神，唐老闆只好答應林宛琪，畀佢準時放工。事後，唐老闆立即衝入廁所，一邊幻想跟著住摟屌裙嘅林宛琪推車，一邊打飛機。手中之玉莖，堅硬無比，最終精液如蝸之吐涎，綿綿不絕！林宛琪終於有足夠時間發展佢嘅援交事業。作為中文系畢業嘅林宛琪，寫嘢係佢嘅強項，所以佢會寫一啲關於性愛嘅短文，傳送畀一啲幫襯過佢嘅客，當係朋友之間分享資訊咁。呢啲性愛短文，包括一啲性知識，例如分享自慰心得、點樣可以令自己硬啲，其中一個方法，就係唔好打咁多飛機；但係另一篇文亦提到，不斷強忍性慾對身體、尤其是前列腺唔好。心水清嘅讀者，都估到林宛琪嘅企圖啦！另外對一啲想幫襯但又好猶疑嘅人，林宛琪會變得細心溫柔咁問對方嘅顧慮，亦會為對方嘅顧慮作適當嘅建議。過程中林宛琪唔會硬銷自己，使得對方即使最終冇幫襯，但至少信任林宛琪Yuki先，可能第日有需要時，嗰啲人會搵返林宛琪呢！Yuki呢個名開始喺援交界有少少名氣，並吸引唔少人幫襯，包括一啲成世連女人都未掂過嘅處男、不舉男等。林宛琪對待唔同客有唔同方法，例如對處男或性經驗少嘅客，林宛琪會較主動，會用較多女上男下體位，主導成個過程；如果對方係飢渴男，林宛琪採較被動模式，任由對方擺佈就可以了。咁做嘅目的，就係希望好似佢老豆咁嘅小男人，日日喺屋企畀老婆鬧，會喺佢身上得到自尊同滿足。林宛琪嘅援交技巧，的確為佢留咗唔少熟客，咁多個熟客之中，林宛琪對阿英嘅印象最為深刻。阿英今年四十五歲，表面係一個斯文、官仔骨骨嘅人，但實際上，阿英床上表現十分兇狠。阿英一入到房，立即從後攬住林宛琪，上下其手，左手對其右胸搓圓撳扁，右手伸入佢底褲入面，用中指撩撥鮑魚洞。阿英嘅指甲同佢粗暴嘅動作的確令林宛琪隱隱作痛，但林宛琪敬業樂業，將痛楚轉化呻吟抒發，並對阿英半推半就，令阿英興奮不已。其實阿英搞咗林宛琪咁多次，已經搞出感情，可能係林宛琪性愛技巧完全滿足到阿英嘅獸性有關；同一時間，唐老闆追求攻勢愈見明顯，佢唔想再過一邊諗住林宛琪一邊打飛機嘅日子，而係想同林宛琪嚟場轟轟烈烈嘅愛情！唐老闆對林宛琪無微不至，經常送嘢畀林宛琪，甚至刻意減低佢嘅工作量⋯⋯林宛琪竟然有啲心動，對唐老闆有好感，於是林宛琪就憑呢一點，問唐老闆可唔可以幫佢老母還債。對於自己心中嘅女神要求，唐老闆當然飯應，立即幫林宛琪老母還清債項。阿英為咗追求林宛琪，幾乎每隔兩日就幫襯佢，而且阿英知道林宛琪貪錢，於是每次交易都畀多幾舊水佢。對於林宛琪嚟講，阿英呢啲闊佬嘅熟客，真係可遇不可求！雖然阿英床上表現粗暴，但林宛琪發現佢嘅內心都好溫柔、好識照顧人，例如每次搞完嘢後，佢都會安撫林宛琪，輕撫林宛琪嘅長髮，同埋一齊沖涼；唔似得有啲客，射完精好似變咗第二個人，唔再理林宛琪，連道個別都懶咁。相比唐老闆，阿英送嘅禮物較具心思同實用，例如阿英會送自慰棒、安全套，林宛琪可以自己用之餘，做生意嗰陣都用得著。阿英嘅細心，的確得到林宛琪嘅歡心，最終佢哋相戀。林宛琪本來好避忌同客人發生感情關係，但係感情嚟到，邊個會避到呢？其實林宛琪同阿英冇真真正正拍過拖，或者性交易就係佢哋嘅拍拖活動。林宛琪曾經好擔心阿英會介意佢做援交，好想知佢點諗但又唔知點開口問，不過有一日佢哋激戰過後，阿英講出以下說話：「你想唔想搵多啲客？」林宛琪有啲疑惑，唔知阿英想點。「我可以介紹啲客畀你，好唔好？」阿英嘅說話，令林宛琪放下心頭大石。往後嘅日子，阿英帶林宛琪去認識唔同人士，呢啲人士，包括黑道中人、大陸商人。林宛琪好好奇點解阿英會識得呢啲人，後來林宛琪先知，原來阿英係某親中傳媒老闆，不過阿英作風低調，甚少在傳媒面前曝光，所以為大眾不認識。阿英介紹嘅人，都成為林宛琪嘅客，佢哋同一般客有幾樣嘢唔同⋯⋯第一，佢哋比較多錢，唔介意畀林宛琪多少少，林宛琪當然歡迎！第二，佢哋同阿英一樣，比較粗暴，特別鐘意捉住林宛琪個頭跪地口交！不過講到粗暴，佢哋始終唔夠阿英嚟，可能佢哋見林宛琪係阿英條女，所以克制返少少。第三，佢哋會玩「二皇一后」。以前林宛琪未試過多人運動，亦拒絕顧客有關要求，而林宛琪第一次群P係被迫嘅⋯⋯當時林宛琪入到房，估唔到房入面有兩個男人，倆人一前一後向林宛琪進攻！林宛琪彎低身，後面嗰個扶住林宛琪條腰不斷抽插⋯⋯之前都講過林宛琪最愛推車嘅，每次推車都令佢似醉如痴，但係今次佢個口含住前面嗰個嘅肉棒，而且個頭被人捉住係咁郁動，令林宛琪無法盡情抒發心中嘅愉悅，聲線被粗大肉棒所隔，變得哀怨。林宛琪皺眉頭望住對方，足以令對方一泄如注，並從林宛琪口中慢慢流出⋯⋯其眼神之淫蕩，非筆墨之能形容！自此，林宛琪開始接受「二皇一后」服務。雖然選擇「二皇一后」嘅客唔多，但係已成為林宛琪早年嘅噱頭。嫖客提起Yuki，就會諗起3P嘅淫亂畫面，3P嘅形象令林宛琪Yuki聲名大噪，生意節節上升！幾乎用盡工餘時間做援交嘅林宛琪，援交收入高過正職時，點解唔全職做援交妹呢？於是林宛琪辭去成衣公司工作，與唐老闆斷絕聯絡，全職成為一名援交妹！畢竟未知後來如何，且聽下回分解。

「當你舔著野鮑魚汁時，也別忘了我也可以喝別人家的豆漿。」MK網民話說張凱婷於港共十四年、即公元二零一零年，以勉強嘅成績入讀宗教研究。當然張凱婷並無宗教信仰，亦對宗教毫無興趣，入讀宗教研究但求有個學位。由細到大，張凱婷運氣平平，論聰明遠不及林宛琪；論人緣亦不及俊仔。張凱婷雖然勤力，但自覺得唔到好嘅際遇。講真，今次佢能夠升讀大學，已屬萬幸。但係同張凱婷同宿嘅Mandy就相反，Mandy全名為黃思敏，佢同張凱婷同年出生兼同年升讀大學。Mandy入讀法律系，佢由細到大都係品學兼優學生，同張凱婷好唔同。 「你好，我叫Mandy。」張凱婷第一次入到宿舍後，見到Mandy呢個四眼妹坐喺床上，於是張凱婷走到對面床坐低，Mandy立即伸手向佢打招呼。「我叫凱婷。」張凱婷同Mandy握手。自此，張凱婷同Mandy相熟，佢哋之後成為密友。其實，張凱婷冇諗過佢哋真係成為密友，始終佢倆個性格好唔同。Mandy為人文靜內向，講嘢細細聲；而張凱婷死MK一名，講嘢大大聲兼多粗口。不過Mandy始終係個好人，而且觀察入微，嗰陣時張凱婷啱啱同俊仔分手，經常悶悶不樂，都逃唔過Mandy雙眼。從來怕嘈嘅Mandy唔介意張凱婷喊，並且一直陪伴佢，甚至請佢食嘢。當然張凱婷亦好識做，每當Mandy溫緊書時就唔會嘈佢，作為報答。張凱婷從來都好少遇到Mandy咁好嘅人，張凱婷當然要好好珍惜，畢竟張凱婷經歷過家道中落、畀同學嘲笑、失戀兼大過女，心態同以前有少少唔同。張凱婷見Mandy家境較窮，於是有兼職時，都介紹埋畀佢一齊做。佢哋做過補習老師，亦一齊做過電話訪問員，但做得最耐嘅，竟然係偵探社助手。可能係偵探社長期缺人，同埋Mandy讀法律兼觀察入微嘅關係，所以得到老闆垂青（咁老闆又唔太介意張凱婷冇乜作用嘅）。張凱婷同Mandy喺偵探社做得最多嘅，就係喺時鐘酒店附近，捕足目標人物有冇出軌，如果有，就立即影低。呢份工作，張凱婷可謂睇盡人性醜陋，佢發夢都冇諗過，無論人夫抑或人妻，原來偷食、捉姦如此普及。好多人嘅性需要唔細，唔止得佢同林宛琪係咁。當偵探社助手需要花唔少時間等目標人物出現，期間非常無聊同唔可以隨便走開，係一門苦差，而且人工唔高，連一向好捱得嘅Mandy，都最後辭職，做返補習老師算；張凱婷當然比Mandy唔捱得，一早辭咗職，但張凱婷又可以做啲咩呢？做補習老師佢又唔夠Mandy嚟。張凱婷諗諗吓，發現做援交都好似唔錯喎，原因係⋯⋯一﹒可以滿足自己性同金錢上嘅需要。二﹒可以滿足男士嘅生理同心理需要。作為主修宗教研究嘅學生，張凱婷好清楚人之所以信教，都係為咗心靈上嘅救贖同寄托，但唔係個個人都接受到宗教信仰；相反性愛有較多人嚮往，同樣可以做到心靈上嘅慰藉。三﹒佢做偵探社嗰陣見到咁多人偷食、咁多人尋求性服務，點會冇生意呢？張凱婷於是開始佢嘅援交生意，做法同林宛琪大同小異，都係喺MSN同網上討論區招攬生意；唔同嘅係，張凱婷並冇改藝名，繼續用「凱婷」呢個名接生意。另外，張凱婷嘅援交事業發展遠不及林宛琪，原因有以下幾項：一﹒張凱婷文筆差。張凱婷冇林宛琪咁有文筆同學識。張凱婷唔識寫文，又唔識分享性愛資訊畀客人，或者佢根本唔熟悉性愛知識，未能同客人形成緊密關係，好多客都係幫襯張凱婷一次就冇再回頭，留唔到熟客。二﹒張凱婷死MK又惡嘅性格，未必個個客都鐘意。好多客都想搵個溫柔嘅囡囡，享受溫柔鄉，或者鐘意囡囡聽晒自己話；相比之下，要畀錢受一個MK妹嘅氣，並唔係大部份客人嘅意願，佢哋只會覺得你冇禮貌，一啲服務態度都冇。三﹒張凱婷床上功夫一般。張凱婷唔似得林宛琪咁，細細個已經研究男女交合之事。張凱婷未做援交之前，性經驗只有同俊仔嗰幾次。含吹奶啜樣樣都未學精就出嚟接生意，當然容易出事啦！出事得最多嘅，就係整到對方下體痛，包括吹簫時張凱婷排牙整親對方，或者張凱婷為咗對方快啲硬，大力咁擢，令到對方得個痛字。雖然張凱婷不足嘅地方唔少，所以接到嘅生意唔多，但係張凱婷至少係一名美女，身材亦唔錯，未至於完全冇客，而且張凱婷都算鐘意呢份工，並打算繼續做落去。畢竟未知後來如何，且聽下回分解。

「援交，兩個字，瞓低，扑嘢；你仲企喺度，因為你係馬蹄露！」林宛琪林宛琪同張凱婷，都為自己嘅援交工作而努力，但相近嘅努力，換來嘅回報可以相差好大。林宛琪援交事業發展得唔錯嗰陣時，張凱婷事業仍舊停滯不前，難得有客，張凱婷當然唔理咁多，接咗先算！可惜，當日張凱婷開咗房後，個客甩底兼失聯，張凱婷獨留喺酒店房，連開房錢都蝕埋。畀個客玩都算，最諷刺係隔離房條女係咁嗌，嘈到拆天，仲要聽得出佢哋玩3P，極其淫蕩！失意嘅張凱婷點會有心情聽你叫床呢？佢只係覺得，呢個淫婦把聲好撚討厭，直情想叫隔離房條淫婦細聲啲⋯⋯聽聽吓，把聲咁熟嘅？等等先，把聲咁似林宛琪嘅？張凱婷等佢哋做完，開門睇睇，先有兩個男人離開，過多一陣，果然係林宛琪出嚟！張凱婷同林宛琪對望，一時之間倆人都反應唔嚟。林宛琪主動問張凱婷點解喺度，張凱婷當然唔知點答佢啦，只能夠反問返林宛琪。「做生意囉。」林宛琪話。雖然張凱婷好清楚林宛琪係個淫婦，仲要係好撚騎呢嘅淫婦，但今次林宛琪咁直接回答，真係意料不及。林宛琪話自己頭先大戰咗一鑊，好撚餓，於是佢哋去樓下茶記食嘢。食嘢嗰陣，林宛琪再問張凱婷多次點解佢喺酒店，張凱婷唔知點答。「新仔定係接客啊？」林宛琪咁問，張凱婷依然唔知點答好。「一定係個客甩底。」點解林宛琪咁肯定呢？有以下原因：一﹒張凱婷間房冇任何聲音傳出；二﹒好少情侶會喺平日上午開房；三﹒張凱婷本身貪錢想賺多啲錢；四﹒開房扑嘢呢回事，通常係男朋友主動去開房，而且係飯應嗰隻。就算突然唔得閒，女方點會仲留喺房度呢？五・張凱婷咁嘅死人性格，點會有仔鐘意呢？被林宛琪估中，張凱婷只好尷尬承認。從對話之中，林宛琪得知張凱婷何等戇鳩，未收到客嘅房錢就走去開房，於是教張凱婷好多接客技巧。不過張凱婷天生愚昧，唔太明林宛琪講乜⋯⋯林宛琪睇見佢咁蠢，自己都唔再出聲，就係咁突發奇想，就係一齊合作援交事業！林宛琪幫張凱婷接客並抽佣，六四比，林宛琪賺六成，其餘四成張凱婷自己袋。張凱婷諗諗吓，都覺得有著數，於是答應，從此林宛琪成為張凱婷嘅龜婆！之前都提過，張凱婷床上表現好極有限，於是佢哋食完嘢後，再次到酒店開房，林宛琪向張凱婷教授床上技巧，詳情暫且略過。另外，邊有人用真名做援交呢？林宛琪順便幫埋張凱婷改藝名接生意。林宛琪諗咗好耐，佢覺得自己叫Yuki，改個同樣Y字頭嘅名會好啲，以方便客人記得同知道佢哋係自己人。諗諗吓，不如叫Yannes，於是張凱婷援交名係Yannes，林宛琪係Yuki。從此之後，張凱婷生意好咗唔少，倆人收入亦明顯增加，大家合作愉快。林宛琪諗，既然自己做咗龜婆，不如做盡佢，做多幾個女仔嘅龜婆仲好啦！林宛琪膽粗粗問張凱婷有冇女仔介紹，張凱婷第一個諗到嘅，當然係Mandy啦！不過Mandy係正經女仔，張凱婷梗係唔會搵佢，尤其是張凱婷得知佢投身社運，好忙，要搞大大小小嘅遊行集會，次次返到宿舍都見到佢流晒大汗，面都紅晒，就知道佢幾咁辛苦。張凱婷本身對社運、社會時事乜都唔知，但自從跟Mandy同宿之後，似乎受佢呢位朋友影響，多咗留意出面發生嘅事。特別喺港共十八年、即公元二零一四年，Mandy多次進出差館，唔係自己被補，就係支援被捕人士。張凱婷對Mandy嘅事有啲好奇，於是有一晚佢去咗金鐘，佢被現場環境所震撼，嗰度好似一個小社區咁，仲見到Mandy喺一間臨時搭建嘅自修室溫書，溫到好夜，張凱婷受感動。要講到最令張凱婷感動嘅，就係某一晚佢兩個喺宿舍，Mandy不斷拎唔同嘅物資例如宣傳單張、急救用品走嚟走去，過程中亦聽到外面講某某同學被警察拉咗、傷咗。Mandy一直忙緊，直到凌晨，佢先有得休息，伏喺張枱度喊。呢個畫面，的確令張凱婷好震驚，因為喺佢眼中，Mandy係個好堅強嘅人，冇諗過Mandy都有軟弱嘅時候。畢竟未知後來如何，且聽下回分解。

「順我者昌，逆我者嫖娼。」網民話說阿英介紹畀林宛琪嘅人之中，有一名三十五歲嘅短髮女性，名叫Carrie。阿英介紹Carrie畀林宛琪識，係因為Carrie好有江湖地位，佢係親政府嘅基金會成員，喺官場同黑道通吃，係阿英都唔敢隨便得罪嘅人，所以阿英同林宛琪有咩事嘅話，都可以搵Carrie照住。Carrie對林宛琪一見如故，佢好欣賞林宛琪呢啲又聰明又勤力嘅女仔，覺得林宛琪同年輕時嘅自己好相似。Carrie亦相信，林宛琪繼續努力嘅話，佢嘅援交事業會發光發亮。阿英深愛著林宛琪，但林宛琪開始唔領情，一來阿英床上表現太粗暴，一次半次都算，但次次都係咁真係接受唔到，搞到林宛琪好痛，試過痛到要休息而推客；二來阿英管得太多，問同啲客、尤其是佢介紹嘅客做過咩嚟。講真，除咗扑嘢，仲做啲咩呢？搞到佢啲朋友唔敢再幫襯林宛琪都算，平時林宛琪做咩佢都要管，好似想操控林宛琪嘅生活咁，搞到林宛琪相當不滿。Carrie短髮嘅中性形象，同其他女人嘅氣質好唔同，加埋唔知係林宛琪天生水性楊花，定係同男人搞得太多，林宛琪竟然對Carrie有好感。雖然Carrie已婚，但係佢同佢老公關係疏離係人都知，政治立場唔同之餘，仲要有一次喺國慶酒宴出事⋯⋯當時堂堂天朝大國元首出現，風采萬千如小熊維尼，大家拍手歡迎。點知Carrie個死人老公竟然唔跟住拍手，大家唱歌佢又唔撚跟住唱，完美表現咩叫「站著如嘍囉」，成為眾人笑話，Carrie顏面無存。Carrie同佢老公關係咁疏離，佢兩個當然冇扑嘢好耐啦！Carrie嘅性抑壓已久，不過佢同好多人一樣，平時好忙，連自慰嘅時間都冇，就算買好多性玩具都冇乜用到。性呢樣嘢好似同佢愈嚟愈遠，變得好奢侈。Carrie再忙，都唔會唔理林宛琪，因為佢覺得同林宛琪一齊好舒服，林宛琪有咩需要，佢都願意幫忙。有一次，林宛琪因為客人想去啲豪華但又唔係太貴嘅酒店，於是問Carrie有冇介紹。啱啱日本公幹返嚟嘅Carrie心諗，不如帶林宛琪住一晚酒店，順便畀林宛琪感受吓間酒店得唔得之餘，自己亦唔使對住佢個死人老公，於是佢同林宛琪開房。當晚，Carrie展示佢啲性玩具出嚟，咩類型嘅都有，佢比林宛琪試用。林宛琪當然好興奮，立即拎個震蛋試吓。試試吓，Carrie睇見林宛琪淫樣展現，星眼朦朧，自己亦淫心輒起，摸起林宛琪滑溜肌膚，彼此除去對方嘅衣服，顫聲柔氣，呻呻吟吟，哼哼唧唧⋯⋯倆人喺床上經歷甚久，亦係佢倆個第一次同同性交歡。雖然林宛琪床上經驗豐富，但係同女人做始終唔同。女人溫柔、鐘意愛撫，而且可以慢慢嚟，享受嘅過程可以好長；唔似得啲男人，一嚟就好粗暴咁搞，完全唔理對方感受，而且又好快射！林宛琪同Carrie攬住對方入睡，呢一晚好特別，係佢哋一生中最享受嘅一次性愛。佢哋兩個都冇諗過竟然同對方上床，但一切都發生得好自然。喺清晨時份，佢哋瞓醒，當時天色多雲昏暗，潮濕有雨，濕凍嘅天氣令到佢哋攬到實。林宛琪瞓起Carrie個左胸上，不斷用手指挑逗Carrie略尖嘅乳頭，並以舌尖同嘴唇輕吻Carrie嘅水滴胸；而Carrie隻手由攬住林宛琪條腰，慢慢掃落去，掃到佢渾圓白滑美臀邊緣⋯⋯倆人望住對方，感受到對方嘅心跳、體溫同體香，有歌詞為證：徘徊在似苦又甜之間，望不穿這曖昧的眼。其實佢哋唔止曖昧，而係相愛啊！嗰朝早佢哋再嚟一場巫山雲雨，期間纏綿細節暫且不提。倆人相戀，好多事可以開門見山咁講。Carrie講到佢喺日本嘅見聞，包括一啲風月場所、色情資訊。Carrie問林宛琪，如果一個新晉或三四線嘅日本AV女優，嚟香港兼職援交，有冇得做呢？林宛琪當然覺得有得做，而且係好大競爭對手添！林宛琪問邊個AV女優想嚟香港做援交。Carrie話其實好多唔出名嘅AV女優都好窮，或者就因為咁先拍AV，佢哋有啲人喺日本都做緊援交，而且佢哋都會諗，出國做援交會唔會賺得多啲呢？至少AV女優呢個身份都吸引到人啦！林宛琪認同呢番說話，並講笑咁問Carrie係唔係想做佢哋嘅龜婆。Carrie否認，佢又唔識呢瓣，又忙到死，而且成日唔喺香港，點會掂呢？「不如你做啦！」Carrie咁講，林宛琪有啲意外，不過佢諗一諗，決定應承，因為佢睇得出呢個係商機。林宛琪喺Carrie嘅協助下，成功引進幾名三四線嘅日本AV女優，並做埋佢哋嘅龜婆。引進嘅女優唔出名，相信喺香港冇乜人識，不過只要掛住「AV女優」呢四個大字，再加埋林宛琪喺微信嘅宣傳，當然要加埋佢哋AV作品嘅連結同封面照，仲引唔死班鹹濕佬幫襯咩！而且每個AV女優停留香港嘅時間有限，所以林宛琪收幾貴都唔怕，總之林宛琪賺到笑！連AV女優咁難都引進到，點解唔引進埋本地女仔呢？林宛琪成功引進本地女仔為其門下。呢啲女仔，好多都好似張凱婷咁，有做開援交，但係市場競爭激烈，發唔到圍。對呢班女仔嚟講，有人幫佢哋接生意當然最好，就算林宛琪抽佣多，但係林宛琪有辦法吸到啲客，計起上嚟佢哋都有著數。至於呢班女仔點解做援交？背後有唔同故事。例如有個叫Jenny嘅女仔，係幼稚園老師，因為細佬欠賭債，佢老豆老母要求佢幫細佬還債，但係佢本身賺得唔多，只能夠賣身還債；粟米同Amy都係勤力嘅女仔，佢哋分別為咗追尋舞蹈同音樂夢，一個賺錢學藝，一個賺錢去做自己想做嘅嘢。不過論最慘嘅援交妹，Tiffany應該都係其中之一。Tiffany本身係會計界高材生，事業如日中天，點知佢前度男友有佢嘅床上影片，並威迫要同佢性交，否則會將影片流出。Tiffany只好跟從，不過影片最終都係流出，佢身邊嘅人包括家人朋友同事都睇過。後嚟，佢前度男友仲要將條片發送到各會計師樓，令到全行都知佢流出，亦因為咁佢連份工都冇埋，全行都唔敢請佢，個個都覺得佢好淫賤，甚至鬧佢（但係冇人鬧佢前度男友），報警警察又唔受理（諷刺嘅係，佢前度男友係一名警察）⋯⋯而家佢唔理得咁多，豁出去，淫賤就淫賤，直接做援交算數！以上內容，有幾多成係真無從考究，但肯定嘅係，有人出於非自願或形勢所逼而做援交。大家唔好唔記得林宛琪係中文系畢業，文筆有返咁上下，佢喺微信介紹佢其下援交妹嘅故事，一改以往援交妹貪錢嘅形象，吸引到唔少新客嘅眼球。你一方面享受服務之餘，同時幫緊人追夢還債，幾咁好呢！啲客自然「有理由」幫襯多啲，林宛琪收入咪大增囉！除咗引進囡囡加盟外，林宛琪見證唔少男人好快軟同射，佢心諗，如果接客嗰陣順便賣埋偉哥就最好不過！不過賣偉哥犯法，而且唔容易得到，點算？搵Carrie！的確，Carrie黑白兩道通吃，人脈甚廣，冇嘢難到佢。偉哥啫，立即介紹渠道畀林宛琪，於是林宛琪賣埋偉哥！由於偉哥出面要醫生處方先可以買到，而家林宛琪醫生紙都唔使，邊個都賣，所以佢大條道理賣貴啲，你係吹佢唔脹嘅！基本上Yuki喺雞蟲界有好高名氣，好多援交妹都聽過Yuki呢個大名，林宛琪短時間內攀升到行業前列位置，真係唔簡單！林宛琪嘅成功，連阿英都感到意外。起初林宛琪唔理阿英，阿英都以為佢工作忙先會咁；但係有一日，有條茂利向阿英通風報信，話林宛琪同Carrrie關係異於尋常，倆人經常開房。阿英疑心重，加上林宛琪對佢嘅訊息十問九唔答，於是佢決定扮嫖客幫襯林宛琪。當日，林宛琪入到酒店房，發現竟然係阿英！阿英不斷質問林宛琪，林宛琪唔知點答好，點知阿英忍唔住怒氣，打咗林宛琪一鑊。林宛琪被打到受傷兼受到驚嚇，要休息一段時間先可以接客。俊仔日日陪林宛琪又幫佢療傷，而且可以趁療傷機會摸到佢家姐嘅香肌，仲要由頭摸到落腳，俊仔何樂而不為呢！至於孫雪娥，佢只係知道佢個衰女包放大假，由朝到晚都喺間房唔出嚟。不過孫雪娥唔鬼理佢咁多，廢事被佢激到心臟有事。打完林宛琪後，其實阿英都有後悔，因為林宛琪真係同Carrie親密嘅話，Carrie可能會對付佢，到時佢就好撚大鑊。果然如阿英所料，Carrie唔忍心林宛琪被人打，於是派人捉咗阿英係咁打，然後塞佢落一個麻包袋到，抌佢落海！看官聽說，世事冥冥中註定，報應會喺大家估唔到嘅情況出現。Carrie估唔到，由於水流問題，阿英竟然漂咗去大陸！咁啱阿英本身喺大陸得罪人多，阿英最終被控煽動顛覆國家政權、偷越邊境、行賄同嫖娼共四項罪名而入獄。不過過咗一段時間，阿英竟然出現喺大陸新聞節目，佢喺節目中接受專訪，話自己好多年前，喺大陸因為醉酒駕駛而撞死一個女仔，事後立即毁滅證據兼逃離現場。雖然事件不了了之，但係阿英自稱「良心過意唔去」，於是決定返大陸「自首」。節目播出後，冇人知道阿英嘅下落，呢個訪問睇到林宛琪同Carrie哈哈大笑，Carrie之後仲特登長租一間酒店房（Carrie唔方便買樓啊，佢老公睇實條數，林宛琪你體諒吓啦），畀佢哋偷情或林宛琪接客用。從此，二人過住美好幸福生活！畢竟未知後來如何，且聽下回分解。

「呢啲唔係勵志，係淫賤！」林宛琪自從同Carrie一齊後，林宛琪嘅援交生意好似開咗竅咁，而且佢有Carrie照住，實行大膽嘅念頭都唔怕！林宛琪慢慢諗到好多方法去提升生意額，並創立自己一套援交經濟學，內容如下：一﹒為每個囡囡創作背景，創作佢哋做援交嘅原因。上回亦提及呢一點，不過提到嘅囡囡都比較年輕，如果近三十歲或以上嘅話，背景同故事創作顯得好重要。例如有一位三十歲囡囡叫Cherry，佢曾經係空姐，於是林宛琪幫佢設定為一直全職做空姐，因為性慾強所以兼職援交，甚至幫佢準備埋真實空姐服同職員證作證明；亦有一位三十五歲人妻Doris，佢因為老公賺得少、屋企等錢使先下海，但係林宛琪幫佢宣傳嗰陣，就形容佢為「寂寞淫妻」，性方面主動猴擒，床上功夫了得，可惜佢老公滿足唔到佢，係名副其實嘅淫婦！當然唔係個個囡囡都需要咁多描述，有啲囡囡一兩句就搞掂。例如番茄擁有非常豐滿嘅上圍，於是林宛琪形容佢為「世紀巨乳」（當然「世紀巨乳」係嚴重誇大嘅形容）；Rainie二十六歲，但係佢外表似十八歲多啲，所以林宛琪用「童顏巨乳」形容佢。二﹒偶然寫一啲感性嘅短文。除咗之前提過寫一啲關於性愛嘅短文，傳送畀佢嘅客外，林宛琪亦有寫一啲一時嘅感觸，例如客人做得好開心，笑笑口咁離開；又或者交易後望住酒店外風景有感。各類型短文統一喺微信發佈，咁做可以令人覺得林宛琪Yuki係有血有肉、有思想嘅援交妹，增加吸引力。三﹒基本接客規矩。林宛琪要求，所有囡囡收客人嘅錢要叫做「家用」，而且要雙手接收，要畀對方睇到軟骨同手筋。咁做嘅目的，係希望嫖客好似返到屋企咁，囡囡就係你嘅女朋友或太太，有一種愛嘅感覺。另外，所有囡囡一定要除衫前收取「家用」，同埋買一部電話同一張電話卡作援交專用，以免個人資料外洩，保障自己。四﹒將顧客嘅好評截圖，作為宣傳。顧客好評只有小部份係真，大部份都係林宛琪生安白造出嚟。生安白造嘅，係林宛琪用另一部電話寫好評，然後whatsapp或微信畀自己，然後截圖。仲多生安白造之中，寫得最多嘅，梗係張凱婷嘅好評啦！話張凱婷好有女朋友感覺⋯⋯你當然可以話MK妹好有女朋友感覺嘅⋯⋯不過林宛琪有個原則，就係好評唔可以寫得太長，因為正常人都冇時間同心情寫咁長嘅好評。寫得太長，就好似某著名一樓一網站嘅「食評」咁，假到七彩，一睇就知係寫手寫咁。有見及此，林宛琪寫嘅好評最多得幾句，就算寫錯字都唔怕，因為咁先有真實感。五・派福利。林宛琪會自拍一啲性感相上傳到微信，所有相都遮樣。呢啲相有時喺屋企影；有時做運動嗰時影；有時交易完之後影；有時會叫張凱婷擺啲性感姿勢係咁影。除咗影相，林宛琪有時會拍幾秒嘅性感短片，甚至自錄呻吟聲引啲客添！六﹒要求每個囡囡飲食均衡、多做運動，以保持誘人身段。林宛琪明白只有均衡飲食、多做運動同埋良好嘅生活習慣，先會有美好嘅身段，以及有充分體力應付各種複雜嘅床上運動，所以佢會成日做運動。不過林宛琪睇見唔少囡囡夜瞓、唔做運動、平時食飯食好少、好少食菜但係好鐘意食甜品、成日生暗瘡等，於是林宛琪變得老母上身咁，日煩夜煩啲囡囡，叫佢哋食多啲菜同早啲瞓，同埋定時約佢哋出嚟一齊做運動。七・為每個囡囡提供職業技能訓練。唔少囡囡未做援交之前，性經驗好少，床上技巧未必好好，唔識得點樣令客人滿足。林宛琪亦收過客人投訴，話張凱婷騎喺佢上面嗰陣，郁得太大力令到佢好痛；呢件事迫使林宛琪下定決心，對每個囡囡進行職業技能訓練。林宛琪會同囡囡實戰，教好佢哋各性愛技巧，務求每個體位都應付自如，同埋點樣就力令到對方舒服。所有囡囡要做到林宛琪滿意為止，先可以繼續接客，其中以張凱婷最慢做到目標。八﹒租酒店房間全日，但係收每個客開時鐘房房錢。有時幫客人訂一間房，林宛琪通常唔會訂時鐘，而係訂全日，因為一間房用全日，即係可以喺同一間房接多幾個客人。譬如某客人約咗下午一點，服務一小時，個客走咗立即清理房間，清理房中嘅毛髮、體液同氣味，變到間房好似啱啱打掃乾淨、啱啱先開嘅房咁。扮間房啱啱先開嘅，咁就可以喺同一間房接第二個客，並收每個客人開時鐘房嘅房錢，但係床單從未換過。當保守啲咁計，第二日中午十二點前退房，一日只有四個客，咁至少賺多千幾蚊！所以濕紙巾、空氣清新劑，加埋扑嘢需要嘅安全套、潤滑劑，再加埋找續需要嘅散紙，五大法寶，缺一不可！另外，林宛琪比較鐘意訂牆身薄兼多鏡嘅房，最好天花板都有埋鏡。大家望住塊鏡搞嘢，多角度欣賞搞嘢過程中唔同嘅姿態，而且大家雙眼透過塊鏡對望嗰陣，比起直接對望，或更具淫蕩之感！加埋薄嘅牆身，可以聽到隔離房嘅淫聲艷語，帶來雙重嘅視聽享受！其實林宛琪同一眾囡囡用得最多嘅，反而係Carrie長租畀佢嘅酒店房，連開房錢都慳埋（但係照收客人開房錢）！九﹒提供制服同性玩具。林宛琪買咗唔少制服如護士服、校服，呢啲都係真實嘅制服，唔係懶係性感同假都七彩嘅淘寶貨。淘寶貨容易畀人俗套感覺，而且市面上唔難買到。真實嘅制服就好唔同，雖然冇咁暴露，但林宛琪認為，暴露並不等於誘惑，誘惑應該包含美感同幻想空間。真實嘅公司、機構同學校嘅服裝，畀人較為真實嘅想像空間，所以各大名校同航空公司服裝，林宛琪都有。就算套制服唔夠吸引，車短小小條裙、加對絲襪，都可以加分。另外林宛琪都買咗唔少性玩具，服務時可供使用。雖然提供性玩具服務嘅同行有好多，不過林宛琪買嘅都係有品質保證，全部玩具佢都試過，覺得可以先留低，否則唔會要。林宛琪亦要求其他囡囡都要識用同用過，先畀佢哋用。十﹒附加服務。附加服務當然有男人夢寐以求嘅顏射啦！客人射落囡囡塊面到，囡囡啱啱高潮完仲未回魂，微微擘開嘅嘴不斷喘氣，似醉如痴，甚至囡囡嘅頭髮同高潮眼都黏有精液，為囡囡帶嚟羞恥感，完全滿足男士征服感，客人絕對回味無窮！林宛琪亦知道，唔少客人未必鐘意一嚟就搞嘢，或者佢哋太過緊張，唔係一嚟就夠硬插入，所以令客人放鬆變得好重要。林宛琪認為，推油同埋Nuru係令男人放鬆嘅最好方法，過程期間可以挑逗對方，觸碰對方敏感部位，足以令對方慾心如火！不過林宛琪唔太鐘意推油同埋Nuru，因為容易整污糟張床單，事後清理變得麻煩，所以林宛琪喺呢方面收得好貴，雖然佢哋手勢未必好好。至於吹簫方面，雖然林宛琪基於性病風險問題，決定取消無套口爆，但係吹簫嗰陣，可以加爆炸糖、雪糕等，為吹簫帶嚟唔同嘅觸感。張凱婷試過連續吹兩支爆炸糖嘅簫，事後佢排牙有啲痛。十一﹒AV情節模疑。AV情節有咩特色？就係現實冇乜可能發生，但又完全滿足男人嘅幻想，而林宛琪可以幫大家夢想成真！呢啲AV情節有咩呢？其實可根據客人要求去安排，比較大路啲嘅情節包括扮偷情。嫖客「偷食」緊粟米，點知林宛琪同張凱婷入嚟「捉姦」，要「教訓」呢對「奸夫淫婦」，於是展開一場4P大混戰！或者Rainie扮學生，嫖客扮補習老師，幫Rainie「補習」。點知Rainie愈坐愈埋，條裙愈縮愈短，對波不斷「唔覺意」磨到對方手臂，淫情脈脈雙眼一直望住對方，原本純真之臉擋唔住內心春情蕩漾，使到對方攬住佢條腰、甚至揸住佢個波幫佢「補習」。最後嫖客當然頂唔住，除去Rainie條白色底褲；而Rainie繼續扮晒純情咁，發出帶有稚氣同怕醜嘅輕吟聲，完全被動咁任由對方擺佈！十二﹒推出群交服務。既然接受到二皇、甚至多皇一后服務，點解唔可以有「一皇二后」或多后服務呢？相比群龍戲鳳，男人更加享受群鳳戲龍，多個女人服侍自己一個！唔少男人冇興趣睇到同性裸體，亦擔心自己嘅身型同床上功夫比下去；「一皇二后」或多后服務就唔同，男人可以同時享受唔同氣質女仔嘅服務，甚至攤喺張床度，乜都唔使做，任由對方擺佈，林宛琪稱之為「殘廢餐」。當然群交不限於一皇或一后，可以係二皇對二后、甚至五皇對五后，林宛琪稱之為「群交宴」。一班好兄弟留下美好青春回憶，一起為性慾而鬥，各佔一個囡囡同角落，一屋充斥唔同嘅淫叫聲、同抽插嘅啪啪聲絲絲入扣，響之不絕！唔同嘅囡囡，有唔同嘅呻吟特色，例如Doris叫得豪邁，充滿飢渴人妻之感；而Cherry鶯鶯聲軟，帶有賢惠女性之溫柔。唔同囡囡對波都唔同，Tiffany係34D警鐘胸，同佢男上女下不斷「煎雙蛋」視覺何等享受；Jenny係33C反地心吸力竹筍胸，玩女上男下都唔怕！而且搞完一個囡囡，休息一陣，再跟另一個囡囡作戰；或者左手摸Tiffany個警鐘胸，右手揸Jenny個竹筍胸，再有一個囡囡喺下面品簫；再或者雙炮前後夾攻一女⋯⋯各種顛鸞倒鳳、淫態浪言，筆者愧於描述，總之淫慾無度，不在話下！不過講到最受歡迎，莫過於林宛琪Yuki同張凱婷Yannes嘅3P「殘廢餐」！雖然佢哋都有同其他女仔3P或群P服務，但係Yuki同Yannes，一個溫柔體貼，一個港女MK，而且佢兩個相識多年，喺床上自然充滿默契，深受嫖客歡迎，成為援交界佳話！以上內容同囡囡嘅加盟，唔係一朝一夕發生，而係林宛琪經過長時間摸索得嚟嘅。林宛琪當中付出大量心機、時間，外人未必了解，當中遇過失敗同失落；不過林宛琪冇放棄過，佢寓工作於興趣，努力耕耘，到今日全港嫖客無人不識Yuki。一個屋邨妹白手興家，成為援交界風雲人物，何等勵志！喺凡夫俗子眼中，與眾不同就係怪，佢哋話人怪，僅次於話人白痴同戇鳩⋯⋯但係佢哋都明白，怪人有機會係天才，更何況成功人士都有個特點，就係佢哋夠怪，怪人先諗到新創意，從而殺出一條血路⋯⋯一條比破處流嘅血多嘅血路！林宛琪同張凱婷有錢一齊賺，佢哋過得好風光，佢哋一齊吃喝玩樂，一齊去旅行。不過人生處於高潮時，往往最容易同人衝突，無論成世畀人視為怪人嘅林宛琪，抑或成世未試過成功得意、從來冇人睇得起嘅張凱婷，都難免輕狂。始終，林宛琪同張凱婷都好年輕，仲有啲不知天高地厚嘅稚氣，尤其是張凱婷，佢覺得自己可以更上一層樓，賺更多錢。其實喺「佔中」嗰段期間，張凱婷已經有啲唔滿意林宛琪，張凱婷同情Mandy呢啲社運份子；而林宛琪身邊嘅，都係Carrie呢啲親中人士之餘，仲要覺得「佔中」堵路阻止佢做生意。另外，張凱婷唔滿意林宛琪訓練佢嘅時間，多過其他女仔，令到佢呢段時間賺少好多。不過呢啲都算小事，最令張凱婷唔滿意嘅，就係林宛琪抽佣多之餘，又唔畀佢同其他女仔私自接客。其實張凱婷同其他女仔一樣，做咗一段時間，儲到一啲熟客，佢哋同啲熟客直接聯絡，唔使經林宛琪，咁就唔會畀人抽佣，就賺多好多錢。不過唔知係張凱婷死蠢，定係個熟客咸濕強麻煩，咸濕強約完張凱婷後再約林宛琪，佢竟然同林宛琪講，張凱婷同佢私底下聯絡過！於是有一日，林宛琪約張凱婷做運動嗰陣，當面質問張凱婷，仲一手搶去佢部電話。張凱婷唔知畀咩反應好，佢唔想同林宛琪嘈交，因為林宛琪係佢為數不多嘅朋友。呢刻嘅張凱婷，只好刪除電話上嘅熟客資料先，其他嘢遲啲再算。張凱婷對林宛琪暗藏怨恨，佢覺得林宛琪咁做好唔畀面，話晒大家識咗咁耐，隻眼開隻眼閉都唔會！之後嘅日子，張凱婷總覺得林宛琪畀佢嘅客少咗，為咗查證，佢問咗粟米同Rainie，發現自己接客真係少過人哋！講真，張凱婷Yannes係林宛琪Yuki手中嘅皇牌，如果冇張凱婷，林宛琪會有而家咁風光？張凱婷深信呢個道理，至少冇可能靠蕃茄呢類呃鬼人嘅「世紀巨乳」風光囉！無意中做咗二五仔嘅咸濕強係一名死差佬，喺「旺角騷亂」中，咸濕強執行任務期間跌親受傷，長期到俊仔任職嘅醫療中心覆診。其實咸濕強同俊仔認識嘅，佢哋讀同一間中學但唔同班（呢方面，咸濕強同張凱婷完全唔知佢哋係校友）。中學嗰陣，咸濕強同俊仔唔算特別熟絡，但係畢業後咸濕強逢親身體檢查、醫病，都去俊仔間醫療中心度，倆人就咁愈嚟愈熟。咸濕強之所以到俊仔嗰度療傷，其中一個原因，係嗰度多年輕女護士。嗰度嘅護士裙長度喺膝頭哥以上，衫領亦比其他診所護士服低同大，部分護士上圍豐滿，滿足咸濕強嘅視覺享受！咸濕強亦發現俊仔成日女，於是佢問俊仔，俊仔「一表正經」，當然否認！雖然俊仔口裡說不，身體卻很誠實，成日女你估咸濕強唔知咩！咸濕強色迷心竅，佢亦知道林宛琪有制服同群p服務，好想試試，於是佢開始遊說俊仔。不過頭先都講過，俊仔「一表正經」，點會答應呢？驚埋咸濕強添！俊仔唔敢去群p，好正常，好多人都接受唔到，但幻想吓呢？當樂趣囉，反正又唔係真！俊仔時不時有性幻想，尤其是臨瞓前，佢會一邊幻想自己同同事搞嘢，一邊打飛機，就算林宛琪瞓喺同一間房，俊仔都會偷偷咁打（其實林宛琪偷睇到，佢自己唔知啫）。不過打打吓都未必夠喉，始終同張凱婷分手後，俊仔再冇扑過嘢。俊仔想扑嘢，但無從入手，叫雞佢又唔敢⋯⋯佢諗起咸濕強嘅說話。俊仔竟然受咸濕強嘅說話而動搖，起初佢自己都接受唔到，但係佢嘅心癮愈嚟愈大。俊仔唔知點同咸濕強講，不過咸濕強觀察力強，睇到俊仔嘅眼神就知道佢猶疑緊，於是咸濕強繼續遊說，又話唔使佢出錢，又話人一世物一世，試一次無妨，人生有幾多機會可以群交呢？仲要有人請喎！咸濕強嘅遊說，俊仔果然心動，佢覺得機會好似好難得，又可以滿足自己嘅慾望，於是俊仔唔係幾好意思咁答應。之後嗰幾日，俊仔又緊張又興奮，成日失眠。到群交之日，俊仔懷住戰戰兢兢心情，跟住咸濕強嚟到酒店房。一開門，發現自己家姐林宛琪同前度女友張凱婷，著住護士服坐喺床邊！俊仔、林宛琪同張凱婷當場嚇到呆咗。咸濕強當然唔知佢哋嘅關係啦，佢仲拉住俊仔走到林宛琪身邊，講林宛琪平時喺床上幾咁淫賤。雖然林宛琪見慣大場面，但呢一刻佢都覺得尷尬，不過聰明嘅佢立即同咸濕強打車輪，阻止佢把死人口；張凱婷亦不甘示弱，捉住打算想走嘅俊仔，推佢喺張床度，除佢衫，騎上去，插！之不過俊仔太過緊張，好快軟；張凱婷再嚟多次，又軟咗；於是張凱婷大力擢，擢到俊仔真正堅硬為止！話就話林宛琪同咸濕強搞緊，但係佢心不在焉。由細到大，林宛琪雖然有偷睇俊仔打飛機嘅習慣，之不過佢哋上一次玉帛相見，已經係細個嗰時；而家大家唔止全裸，仲要同人做緊，連好開放嘅林宛琪都唔慣。林宛琪睇見俊仔受苦，張凱婷好似向俊仔報復咁，於是林宛琪推開張凱婷，溫柔咁同俊仔愛撫。林宛琪心諗，既然大家已經赤裸相對，不如直接豁出去！的確喺林宛琪嘅帶動下，俊仔放鬆咗，肉棒亦較硬。當林宛琪準備騎乘俊仔時，張凱婷大力推開林宛琪，然後準備插入嗰陣，林宛琪再推開張凱婷！倆人為咗爭奪俊仔而推嚟推去，最後打起上嚟！俊仔同咸濕都唔知點算，勸交又勸唔到，只好默默離開。經過「床上大戰」後，林宛琪Yuki同張凱婷Yannes正式決裂，佢哋嘅3P援交神話正式結束。張凱婷同俊仔之後嗰幾星期，不斷諗起佢哋交往嘅日子，終日悶悶不樂。倆人心情，有歌詞為證：縱使相見已是路人茫茫，這生恐怕會念念你不放！畢竟未知後來如何，且聽下回分解。

「規矩同處女膜一樣，係用嚟破嘅！」林宛琪林宛琪同張凱婷關係斷裂，倆人唔止工作關係結束咁簡單，而係完全反面，連朋友都冇得做嗰隻。大家可能諗，張凱婷嬲林宛琪大家仲理解到，但點解林宛琪同樣咁憎張凱婷呢？真係純粹為咗俊仔咁簡單？答案當然唔係啦！林宛琪事業發展順利，佢深信，除咗有Carrie、阿英同Donald嘅協助或啟發外，其他都係靠自己。林宛琪覺得再好嘅囡囡、人同事物，交由有眼無珠或唔識得管理嘅人如張凱婷，只有死路一條。援交事業嘅成功，為林宛琪帶來無窮嘅自信，佢亦相信佢其下嘅囡囡而家活得好、賺得多，都係多得林宛琪佢自己。如果冇林宛琪，Jenny有錢幫佢細佬還債？張凱婷能夠接到好嘅客人咩？林宛琪好清楚呢一點，所以有囡囡唔妥佢嗰陣，佢會變得敏感。林宛琪同張凱婷冇再合作，一眾嫖客都覺得奇怪，始終林宛琪同張凱婷係援交界嘅黃金組合，一定有啲原因令佢哋冇再合作。林宛琪明白呢一點，佢亦深信冇咗林宛琪嘅張凱婷，乜都唔係，至少唔能夠好似以前咁風光，而且上次俊仔嚟到令佢諗起以前嘅傷痛；所以林宛琪認為，張凱婷短期內都唔會做援交。林宛琪喺網上發佈，話Yannes嫁人，唔再做援交喎！但事實係林宛琪判斷錯咗，張凱婷係有繼續接客嘅，只不過佢用新微信賬戶去接客，好多嫖客都知道，令林宛琪遭到一眾嫖客恥笑。其實張凱婷跟咗林宛琪一段時間，你估張凱婷學唔到嘢咩！而且唔做援交，張凱婷都唔知自己可以做啲乜，所以佢已經下定決心，要做個出色嘅援交妹，超越林宛琪！張凱婷繼續用Yannes個名接客，雖然佢而家冇之前咁風光，但係冇林宛琪想像中咁差，因為點都有啲客鐘意佢，自然會去搵佢如咸濕強。張凱婷亦知道前路難行，佢需要做好多嘢先可以打敗林宛琪，佢唔可以畀以前嘅嘢所拖累，包括俊仔。有一次張凱婷同咸濕強雲收雨散後，問起俊仔近況，並從中得知俊仔工作嘅醫療中心地址；張凱婷於是扚起心肝，決定以身體檢查為名，接觸俊仔。點解張凱婷要接觸俊仔？其實都係想賺俊仔嘅錢啫！相比其他客，俊仔比較容易控制，因為佢比較怕羞，唔會亂嚟。張凱婷心諗，如果俊仔呢類人成為佢嘅熟客，賺錢都賺得舒服啲之餘，相信林宛琪發夢都估唔到，到時呢條死淫婦一定激到紮紮跳！講就容易，行動永遠最難，張凱婷最終冇搵到俊仔。雖然張凱婷真係想鼓起勇氣搵俊仔，但每次再諗多佢一陣，張凱婷都會感到心痛。張凱婷好唔明，點解過咗咁耐，痛楚仲未完全消失呢？其實點止張凱婷一個人痛，俊仔亦一齊痛，痛到性慾都減低，連飛機都唔想打。每次想打飛機，俊仔都會諗起張凱婷，往事再次浮現，咁不如唔好打！俊仔冇打飛機，同房嘅林宛琪留意到，而且都覺得奇怪。有一日，咸濕強幫襯林宛琪，林宛琪問佢同俊仔啲嘢，咸濕強話唔覺俊仔有咩唔妥，不過佢話張凱婷唔妥多啲；林宛琪問點解，咸濕強話張凱婷好似想搵俊仔咁；林宛琪再問點解張凱婷想搵俊仔，咸濕強諗咗一陣，就話張凱婷可能想做俊仔生意，並解釋佢之所以咁講，係因為張凱婷唔鐘意佢呢啲又猴擒又粗魯嘅人；而俊仔啱啱調返轉，又溫柔又怕羞，完全符合張凱婷口味！咸濕強仲話，如果佢係張凱婷，一定捉住俊仔唔放啦！聽完咸濕強咁講，林宛琪都肯定俊仔同張凱婷有來往。對於自己細佬畀人當水魚，林宛琪當然唔忿氣。林宛琪諗住幫俊仔，但又唔知點幫好，同俊仔直接講又好似唔係太好，於是林宛琪決定同Carrie講，睇吓佢有冇咩辦法對付張凱婷。Carrie反對林宛琪對付張凱婷，始終佢兩個都係啱啱反面，驚林宛琪好快會後悔，反而覺得點樣從張凱婷手中搶回俊仔先係重要。「做鴨？」林宛琪都估唔到自己會咁諗。如果俊仔做埋囝囝，可以畀俊仔發洩性慾之餘，自己亦可以賺多筆，於是林宛琪遊說俊仔。起初，俊仔唔敢相信林宛琪所講，佢家姐做援交已經畀佢好大震撼，而家叫埋佢做援交？冇乜可能啦，連叫雞都係叫得嗰一次，仲要過程唔成功添！雖然打飛機就打得多，但係俊仔床上經驗真係唔多，邊有條件做援交呢？對於俊仔嘅睇法，林宛琪唔係咁睇。林宛琪認為，床上技巧可以訓練，而且俊仔身材同外貌都唔差，按道理俊仔有佢嘅市場價值。林宛琪知道俊仔耳仔軟，成日猶疑不決，於是幫俊仔諗埋佢擔心嘅地方，並逐一解答所有疑難。林宛琪嘅說話，俊仔冇反駁能力，亦唔知點答好，俊仔竟然有啲動搖⋯⋯但係佢又明白，如果畀佢媽咪孫雪娥知道，可能會搞出人命⋯⋯俊仔同好多男人一樣，表面斯斯文文，彬彬有禮，但實質同咸濕強一樣，色迷心竅，呢頭話性慾少咗，過咗一陣畀林宛琪提吓，性慾又慢慢返嚟。俊仔成日諗住佢家姐嘅說話，愈諗愈入迷，佢有時會諗，如果真係做鴨嘅話，會係點呢？諗諗吓，俊仔好興奮，興奮到瞓唔著。觀察入微嘅林宛琪當然估到俊仔動搖緊，於是日日同俊仔講，日日引起俊仔條癮。經過林宛琪不斷嘅努力，佢終於化腐朽為神奇，俊仔終於願意加入其門下，過程幾咁勵志呢！俊仔同林宛琪已經唔顧世俗嘅眼光豁出去，佢哋覺得，大家你情我願，又做足安全措施，有咩問題呢？至少比睇人哋唔願意流出嘅性愛影片，較有道德（雖然好多人唔係咁諗）。林宛琪同俊仔進行床上實戰訓練，起初佢兩個都有啲唔慣，尤其是俊仔，一度想放棄；但賺錢同咸濕驅使倆人發圖強，最終喺林宛琪嘅訓練下，俊仔成為一名專業嘅性工作者。俊仔成為林宛琪其下唯一嘅囝囝，有時啲客想玩「二皇一后」，但又唔好意思問自己老友一唔一齊玩，呢一刻俊仔就大派用場！林宛琪亦諗過搵女人生意，不過佢由細到大都冇乜女性朋友，唔算熟悉女人心理，所以拓展女嫖客方面唔成功。俊仔工作量遠不及其他囡囡，亦因為咁，林宛琪放棄搵其他囝囝加盟嘅念頭。另外，大家都知林宛琪並非等閒之輩，佢有辦法彌補張凱婷離開帶嚟嘅損失之餘，亦能繼續提升佢嘅援交生意，內容如下：一﹒營造反差效果。AV帝王村西透曾經講過「營造出反差嘅部分最有色情感」，人之所以對對方著迷，就係對方有意想不到嘅驚喜。林宛琪明白呢一點，所以佢會根據各囡囡性格特徵，從而制定佢哋嘅待客之道。例如Amy性格比較怕羞、聲線細，林宛琪訓練佢未扑嘢前，仍舊保持原有性格，但正式扑嘢後，佢會變得好主動，叫得好大聲；另外有一位囡囡叫Kathy，佢短髮、小麥膚色，性格爽朗亦有啲MK，但喺床上，佢表現得比較被動同好嬌嗲。另外，林宛琪規定除非客人特別要求，否則唔准著得性感去見客。表面上個囡囡冇乜嘢，但除咗衫發現原來係隱世巨乳、隱世美臀，你話個客興唔興奮呢！二﹒賣性用品。雖然賣性用品嘅人愈嚟愈多，但針對嫖客咁賣嘅就冇乜。既然連偉哥都賣，點解唔賣埋一啲性用品例如避孕套、性玩具呢？而且唔係個個男人都接受到食偉哥，不如賣埋其他壯陽用品好似瑪卡？除咗賣性玩具，林宛琪亦知道雖然男人用唔著女性性玩具，但有啲男人好鐘意睇住女人玩；呢個時候，林宛琪等一眾囡囡大派用場喇！三﹒提供處女，增設「處女支援計劃」，即係破處服務。林宛琪透過Carrie，再透過蛇頭，得到一啲大陸處女。所有處女都得到驗證，佢哋都係被人呃、自己或屋企人欠債而賣到香港。由於每個囡囡破處只得一次，機會難得，而且處女數目唔多，所以每次破處服務都可以賣到好貴，令林宛琪賺到笑！四﹒輸入外國囡囡。既然能夠輸入處女同AV女優，而且香港係世界人口販運中心，輸入外國囡囡有幾難啫！林宛琪都係透過Carrie，再透過蛇頭輸入嘅。呢啲囡囡，由大陸鄉村到泰國山區、東歐到東非、白人到黑人都有；咁做可以擴闊客源，滿足唔同客人嘅口味。五﹒增設網站。雖然林宛琪一直透過微信及各討論區宣傳，亦增設IG賬戶，但係佢覺得唔可靠。唔少人已經唔上討論區，而且各大討論區唔再容許援交資訊出現；增設唔同嘅社交媒體賬戶，好似能夠增加客源，但係社交媒體好難宣傳得好白，就算而家可以，將來都未必得。林宛琪心諗，討論區又好社交媒體又好，唔到佢控制、唔可靠；於是林宛琪增設網站，多一個渠道宣傳自己嘅援交生意，同時可以整合一吓佢所有嘅援交資訊，包括過往寫過嘅文章、各囡囡資料及檔期、最新消息等。網站出現，大大方便客人接收援交資訊，所有資訊一目了然，而且網站伺服器設於海外，就算差佬想捉佢都奈佢唔何。另外，網站亦設有英文同簡體中文，方便遊客閱覽。對於遊客、尤其是商務旅客，林宛琪會收貴少少，當作手續費，因為唔係個個囡囡都可以用外語溝通。六﹒增設員工。林宛琪援交事業愈搞愈大，客人同囡囡又多咗，令到林宛琪忙到甩肺⋯⋯於是林宛琪搵咗同佢相熟兼可靠嘅囡囡，例如Jenny同Tiffany，一得閒就幫佢處理援交嘅後勤、文書之類工作。林宛琪計返時薪畀佢哋，但係一啲敏感嘅工作，包括同Carrie等重要人物溝通，林宛琪點都要親力親為。佢哋嘅辦公地方，就係Carrie長租畀林宛琪嗰間酒店房。七﹒會員積分優惠。喺網站內，客人可以免費登記成為會員，而且一啲資訊例如最新消息，只有會員先睇到。每位會員可透過購買援交服務或貨品累積積分，基本上幫襯五次性服務，就夠分換避孕套一盒。不過有樣嘢大家都估唔到嘅，就係憑慈善捐款收據可換積分，一蚊換一分，一個月最多換五百分。林宛琪懷著助人為快樂之本精神，從此嫖妓變得有意義！咁有「善心」嘅女仔，仲要夠豪放、身材好，邊度有呢？八﹒八折優惠。林宛琪體諒學生嘅經濟負擔，所以客人能夠提供有效嘅全日制學生證，可享八折優惠；同樣，客人能夠證明當日佢生日，亦可享八折優惠；教師節同父親節當日，分別證明到自己係一名教師同父親，都可享八折優惠。不過曾經有客人為咗證明自己係一名父親，攞咗張全家福出嚟，個客突然好內疚，立即畀錢，掂都冇掂過林宛琪，咁就走咗。另外，每月頭五日都有唔同嘅八折優惠。每月一號係「巨乳日」，幫襯上圍35D或以上嘅囡囡可獲八折；每月二號係「長腿日」，幫襯四十吋或以上長腿嘅囡囡，同樣可獲八折；每月三號係「寂寞人妻之夜」，當晚幫襯人妻如Doris或玩人妻角色扮演，同樣可獲八折。如此類推，每月四號係「秘書訓練日」；每月五號係「學生身體檢查日」。除咗八折優惠，林宛琪不定期推出各種限時優惠，例如某日朝早預約可享半價，或者會員透過積分可以參加幸運大抽獎，大獎係一次免費性服務，安慰獎都有避孕套一盒（當然，除咗安慰獎外，乜鬼大獎二獎都冇人成功抽中過）。九﹒性愛教學。林宛琪明白，性經驗少嘅男士有唔少煩惱，佢哋唔少人床上表現笨拙，容易被另一伴嫌棄；就算去叫雞，太快射同軟會覺得嘥錢、唔抵。林宛琪亦明白香港欠缺性教育，好多人連基本性知識都冇，整到佢哋容易出事。林宛琪針對以上問題，增設「Yuki學堂」，共五堂，就客人需要同弱點，進行一對一實戰教學。五堂唔夠，唔緊要，可以繼續加堂。林宛琪絕對以學生為本，因材施教，有教無類，對每個學生都春風化雨，務求每個學生喺床上有所成長，並且「愉快」學習。另外，如果學員想學「火車便當」等高難度動作嘅話，學費會貴少少。學員畢業後，可獲一次「罰留堂」八折優惠。所謂「罰留堂」，就係林宛琪扮老師，嫖客扮學生，之後⋯⋯你明啦！雖然林宛琪會為顧客設想，為客人提供夢寐以求嘅服務，但係林宛琪都有佢自己嘅堅持，例如唔准拍片、唔玩屎尿、SM等變態嘢，而且只可以喺酒店房進行性交易，唔接受其他地方，同埋一定要戴套。雖然以上做法的確趕走部分客人，但充其量都係非常少數。始終，大部分客人都唔接受呢啲嘢，林宛琪咁樣講到明，反而提升客人對佢嘅形象，同時保障咗佢同佢其下囡囡嘅安全，一舉兩得。林宛琪再次整理佢嘅援交經濟學，令到佢嘅援交生意早已脫離張凱婷嘅陰霾，而且蒸蒸日上，生意不斷再闖高峰！後嚟有一對仍然未破處嘅孖生姊妹——Peggy同Pinky嘅加盟，佢兩個破處計劃一出，震撼所有嫖客，因為今次一破就破兩個，而且仲要係孖生姊妹，大家爭住幫襯，林宛琪要好似拍賣咁，以價高者得方式賣出佢哋嘅初夜！最後由一位年近六十、身形同外貌似足林雪嘅大叔奪得。不過自從嗰次後，呢位大叔冇再幫襯，聽聞佢嗰次興奮過度，念念不忘，幾日後就歸天了！Peggy同Pinky破咗處後，依舊大受歡迎，呢對孖生姊妹外貌上極為相似，性格就完全相反。家姐Peggy熱情奔放，為人爽朗；阿妹Pinky文靜內向兼溫柔。佢哋喺床上充滿默契，家姐叫床聲大，床上表現主動，會直接騎上客人玩女上位；阿妹比較怕羞，當佢家姐騎咗上去時，佢會伸佢條脷小小，輕輕咁舐客人乳頭，期間嗯嗯聲軟，嬌聲不絕。Peggy同Pinky喺床上嘅默契，唔使客人提示下，會自動互摸互奶兼「磨豆腐」。對於呢兩姊妹嘅默契，連林宛琪都感到驚訝，唔使點教佢哋就做得好好，並成為林宛琪嘅最大皇牌。自此，林宛琪援交事業達到顛峰，喺援交界已無競爭對手，自然唔會放張凱婷於眼內。林宛琪同張凱婷嘅關係，跟張凱婷同俊仔關係唔同，雖然係有啲尷尬，但係佢兩個唔想喺對方面前淆底，所以佢哋唔會刻意避開對方，就算撞到都要扮到好有自信、好有精神咁扮唔識。不過林宛琪知道，佢唔會再喺屋企附近撞到張凱婷，因為佢已經買樓置業！雖然買樓上Carrie有財政上嘅少少幫助（Carrie老公睇實條數，佢已經盡幫喇），但係做援交做到去買樓，絕對稱得上神奇，至少近二十年都冇人做到，仲要買地鐵站上蓋，真係唔簡單！林宛琪置業後，帶埋俊仔一齊住，佢哋終於各自有自己嘅房間。一男一女共處一室，俊仔好容易有損失，雖然林宛琪有時會帶Carrie上佢新居玩，發出淫聲畀俊仔聽到，林宛琪亦諗過叫埋俊仔一齊玩；不過援交工作以外嘅俊仔，會變得「正常少少」，至少唔會接受同林宛琪嘅亂倫關係，最多自己匿埋打個飛機算。至於孫雪娥，林宛琪畀多啲家用佢，佢就收聲。其實孫雪娥仲以為林宛琪喺成衣公司工作，對於佢個死女包嘅工作，孫雪娥從不過問，亦冇乜興趣知道，佢只係關心林宛琪畀嘅家用。當然孫雪娥絕對冇諗過，佢個衰女包會係援交界風雲人物。張凱婷有諗過同孫雪娥講，講佢個女做援交嘅；不過冇證冇據，講乜都冇用，佢亦知道林宛琪風光過以前，佢好唔甘心。張凱婷覺得自從識咗林宛琪後，就好似畀佢食住咁，自己未試過真真正正嘅發圍。對於呢方面，張凱婷愈諗愈嬲，佢覺得如果要發圍，就必須要鏟除林宛琪；於是，張凱婷不斷搜集林宛琪資料，以便攻擊佢。攻擊林宛琪其中一個方法，就係搵返俊仔。張凱婷再次鼓起勇氣，透過咸濕強聯絡，但係咸濕強話俊仔唔會再幫襯援交；張凱婷亦試過到俊仔屋企附近搵佢，但係去到俊仔愈叫愈走，扮晒唔識張凱婷。當日俊仔一抽二掕將啲嘢搬上貨車，好似搬屋咁；張凱婷後嚟先知，原來俊仔搬去同林宛琪同居。係妒忌定自作多情？張凱婷唔知道。俊仔嘅無情，加上佢同林宛琪嘅關係，令張凱婷報復心更重。張凱婷假假哋都做過偵探社兼職，佢諗住用佢嘅偵探技術，去得到林宛琪做援交嘅證據，但真係落手嗰陣，又唔知點搞好；張凱婷都有諗過搵Mandy或咸濕強幫手，但又唔知佢哋可以幫到啲乜。講真，除非有性愛影片，否則只有出入酒店嘅相，點證明林宛琪呢條死淫婦做援交啫！每次交易後，張凱婷嘗試問嫖客，問佢哋有冇幫襯過林宛琪Yuki，以作資料搜集。其中一個三十歲嘅嫖客話幫襯過林宛琪，並喺網上發現佢同客人扑嘢嘅片段，片中仲有一個男仔係佢囝囝，一齊3P。張凱婷立即搵嚟睇，發然果然係真！而嗰個男仔，竟然係俊仔！雖然張凱婷早就得知，林宛琪其下有一個囝囝，但係佢冇諗到呢個囝囝就係俊仔。呢段影片流量唔高，但至少清晰見到林宛琪嗰衰樣，仲要標題寫住援交流出，今次仲唔發達！其實林宛琪好注重安全，佢規定佢嘅囡囡電話要貼上防窺保護貼，以保障安全，但係佢竟然忽略咗防偷拍問題。張凱婷將影片下載，並燒成光碟，連同其他資料例如網站、相片等證據，一併寄到孫雪娥屋企。孫雪娥收到有關資料後，晴天霹靂，心跳不斷加速無法慢落嚟。孫雪娥立即打電話畀林宛琪，叫林宛琪同俊仔立即返嚟！不過聽語氣都知大事不妙，林宛琪為保俊仔安全，冇通知佢，自己一個返去見佢老母，睇吓發生咩事。「兩姐弟，一個做雞，一個做鴨，你叫我點見人啊！」孫雪娥將張凱婷寄嚟嘅嘢攤喺林宛琪面前，林宛琪冇得抵賴。「雞鴨鵝咪啱啱好囉，鵝姐！」林宛琪衝口而出，其實佢個心有小小怯。點知孫雪娥聽到呢句後，突然心臟病發，於港共二十二年、即公元二零一八年過身，終年五十九歲。畢竟未知後來如何，且聽下回分解。

「明人唔做暗事，暗處有狗咬腳。」黎明孫雪娥被林宛琪激死，林宛琪本身打算好似一般人做法咁，送佢到醫院，然後火化埋葬。不過林宛琪有樣嘢擔心，就係萬一孫雪娥冇真係死咗，只係心跳暫時停咗，醫院救返佢，到時就援交一事，自己同俊仔咪好大鑊？孫雪娥醒返會唔會告佢企圖謀殺？就算告唔入，都對佢嘅援交事業帶嚟好大麻煩？孫雪娥生前已經係吸血鬼啵，幫孫雪娥埋葬又搞喪禮咪又要嘥錢？林宛琪唔知點算好，只可以搵佢心中萬能嘅Carrie求救。Carrie建議有兩個，一係以正常方法，送佢到醫院同火化埋葬；如果唔係嘅話，只能夠扮孫雪娥失蹤，但係點樣扮佢失蹤呢？「抌落海咪得囉！」對於林宛琪對自己老母嘅冷血，Carrie稱奇，但絕對尊重林宛琪嘅決定。冇計，林宛琪太憎佢老母，冇諗過第日上山拜佢，抌佢落海餵鯊魚仲好過！更何況Carrie抌人落海經驗豐富，於是佢哋合力將孫雪娥條屍抌入大海。孫雪娥從此消失，但林宛琪未咁快開心得住，點解有人偷拍兼流出？邊個畀啲嘢孫雪娥睇？林宛琪懷疑係咸濕強偷拍，但係佢唔肯定；不過畀孫雪娥睇呢單嘢，佢都幾肯定係張凱婷做嘅，因為除咗張凱婷外，有幾多人知道佢以前住邊呢？林宛琪想刪除影片同埋對付張凱婷，但係未行動之前，佢同Carrie已經揦屎上身。事因Carrie之後到台灣出差，佢去到某沙灘，點知發現孫雪娥漂咗上岸！原來孫雪娥仲未完全死咗，只係奄奄一息。Carrie本來唔想理孫雪娥，有得佢自生自滅，但係諗到如果佢真係清醒返，對自己同林宛琪咪好大鑊？於是Carrie送孫雪娥一程，推佢落大海，今次仲唔死？冇錯，孫雪娥今次真係死咗！屍體好快再次漂到台灣某個沙灘兼畀人發現，當時Carrie已經返到香港，同一時間Carrie推孫雪娥落海嘅片段流出，原來當日遠處酒店嘅閉路電視竟然影到！台灣政府要求港共政府移交Carrie，但港共政府冇理會之餘，仲話要整條《逃犯條例》先，先可以引導Carrie到台灣受審，同時順便對付埋Mandy呢啲「反中亂港」份子，結果引發「反修例運動」。Carrie成為風雲人物，佢嘅事蹟好多都曝光，包括點解孫雪娥飄咗去台灣、Carrie同林宛琪嘅關係，亦連帶林宛琪做援交、做龜婆、賣偉哥、同俊仔嘅3P服務都受到大眾留意。最終，Carrie同林宛琪入獄，但Carrie從來都冇送到台灣受審。林宛琪入獄，佢多年努力經營嘅援交帝國正式瓦解，除咗番茄同粟米傻更更咁一齊被人拉埋外，林宛琪其下囡囡有唔同發展。例如Jenny，佢細佬嘅債未還清之餘，仲不斷增加，就算佢好驚林宛琪單嘢令佢資料外洩，成為警察眼中釘，但係佢幾唔情願都好，都要冒住危險繼續做生意，不過生意始終唔及以前；亦有囡囡如Doris想走好耐，就趁呢個機會唔再做援交；或者好似Amy咁，覺得賺夠，順便離開援交界。當然有啲囡囡唔知點算，佢哋主要係比較新嘅囡囡，例如Peggy同Pinky，只好當放住假先，睇吓之後點。相比其他囡囡，Kathy、俊仔同Tiffany最受影響。Kathy喺一次警察放蛇行動中被捕；至於俊仔，除咗佢親愛嘅家姐被捕外，佢同佢家姐淫亂嘅事，無論係真定係網民亂作都好，都廣泛流傳。俊仔被人起埋底，連佢喺邊間醫療中心返工都有人網上講，佢嘅同事都知道佢嘅事，個個都避開佢，唔想同佢有任何接觸，覺得佢好污糟同好變態。始終好多人心中，俊仔形容乖巧，佢哋可能接受到壞男人風流好色，但係乖仔絕對唔可以同性扯上任何關係。乖仔衰咸濕，喺社會道德標準嚟講，係件好恐怖嘅事，更何況援交同亂倫呢？醫療中心只好炒咗俊仔，俊仔被迫隱居一段時間，等事件丟淡先出嚟搵工。唔知點解，Tiffany亦因事件而曝光，佢以前流出嘅片再度興起。Tiffany身心受挫，原來放蕩嘅生活無法醫治過往嘅傷痛，最終佢自殺身亡。至於張凱婷，佢達成剷除林宛琪呢個目的，而家援交界冇咗林宛琪呢個霸主，出現真空期，係張凱婷發圍好機會！張凱婷本來想喺網上踩多林宛琪幾腳，講佢明明超過三十歲仲扮少女、濫收客人開房錢等等；不過張凱婷睇見唔少關於林宛琪嘅討論，竟然有啲心軟。張凱婷心諗，與其花時間對付一個失敗咗嘅人，不如花多啲心機落自己嘅援交生意仲好啦！點樣提升生意呢？張凱婷冇林宛琪咁有生意頭腦，佢見有人搞「黃色經濟圈」，不如搞個「援交黃色經濟圈」啦，反正林宛琪肯定係「藍色經濟圈」！雖然張凱婷的確反對修例，亦支持佢好友Mandy上街抗爭；不過你話你係黃絲，人哋一定信咩！所以張凱婷嘅「援交黃色經濟圈」對佢生意幫助唔大。張凱婷再諗，有乜嘢可以增加生意額呢？張凱婷諗到Peggy同Pinky，但點聯絡到佢哋呢？張凱婷問過Rainie，但係佢話同Peggy兩姊妹唔熟，冇佢哋聯絡方法。直到有一日，咸濕強幫襯張凱婷，張凱婷問佢有冇Peggy同Pinky嘅聯絡方法，於是咸濕強將佢兩個電話號碼畀張凱婷。其實有Peggy同Pinky電話嘅人並唔多，始終佢兩個都好聽林宛琪話，唔會私底下將自己電話號碼畀人，要咸濕強花好多心機咁呃呃氹氹，先至得到。張凱婷聯絡Peggy同Pinky，起初Peggy同Pinky都唔想理張凱婷，因為林宛琪單嘢過咗唔係好耐，再做援交會有風險，而且佢哋以前一直依賴林宛琪，自己唔係點識得接客。張凱婷明白佢哋嘅擔憂，並幫佢哋諗辦法，之後遊說佢哋⋯⋯其實張凱婷睇準佢哋仲等錢使，所以張凱婷喺呢方面說服佢哋，話會幫佢哋接客，自己抽佣遠低於林宛琪。就係咁，Peggy同Pinky加盟張凱婷旗下，張凱婷榮升為龜婆。不過，張凱婷冇因Peggy同Pinky嘅加盟，帶來好大得益，因為社會事件的確會影響援交業。喺港共二十三年，即公元二零一九年，港人喺援交嘅消費明顯減少，一嚟社會事件帶嚟經濟唔好，大家少咗呢方面嘅消費；二嚟社會事件帶來交通不便同埋外出嘅危險，令到大家卻步；三嚟社會氣氛好似林宛琪三歲生日嗰陣，大家都冇心情扑嘢。其實點止嫖客冇心情呢？好多援交妹乃至各行各業嘅打工仔，都冇心情做嘢，Peggy係其中之一。Peggy經常參與遊行，幾乎每星期都去，但有一次佢去遊行後，就下落不明，失去聯絡。Pinky同張凱婷大為緊張，張凱婷緊張嘅，唔止係佢唔見咗個生財工具，而係佢真係擔心Peggy嘅安危。始終，Peggy同Pinky仲係細路女，張凱婷喺佢哋面前係大家姐⋯⋯一直以嚟張凱婷都係被人照顧嗰個，佢未試過照顧人，都冇諗過照顧人；而家有兩個幾聽自己話嘅妹妹，張凱婷可以唔理咩？張凱婷彷彿意識到自己係Peggy嘅長輩，要照顧對方，更何況佢支持抗爭，同情抗爭者。張凱婷搵Mandy幫手，睇吓有冇Peggy下落；而當時Mandy已成為一名律師，有參與組織示威活動同支援被捕人士。Mandy當然好樂意幫手搵Peggy下落，但係搵唔到。咁嘅情況，張凱婷同Pinky都冇乜心情接客，最多接啲熟客生意，咸濕強係其中之一。咸濕強最近經常加班，加班費賺唔少，所以佢一有時間就幫襯張凱婷，以發洩其淫慾，尤其是呢排張凱婷喺床上被動咗，激發起佢嘅獸性。有一次，咸濕強一入到房，就立即強姦咗張凱婷。咸濕強行為極為粗暴，比當年阿英對林宛琪仲粗暴，過程中仲要冇戴套，條撚亦插入咗唔應該插入嘅地方。張凱婷覺得非常噁心，事後身體不適。張凱婷唔想再接咸濕強生意，佢以社會運動帶來交通不便為由而拒絕，但係咸濕強點會理佢咁多呢？皆因咸濕強有份參與鎮壓示威，覺得自己好威，成世都未試過咁威。雖然咸濕強都知好多人唔鐘意佢，但又點？佢而家做乜都得，捉你返差館點對你都得啦！看官聽說，一個男人有權有勢，或者自以為好威、好勁，就會思淫慾；如果冇任何節制嘅話，嗰個男人只會變本加厲，做出常人唔敢做嘅事。咸濕強當然有過之而無不及，因為佢本身已經夠咸濕，張凱婷同林宛琪有咩服務佢未玩過呢？咸濕強需要新刺激，床上嘅佢只會變得更瘋狂，性需求比以前更強！所以佢一得閒就要舒發吓，當係減壓或獎勵自己喎。對於張凱婷唔想做佢生意，咸濕強覺得係個笑話，張凱婷愈唔願意，佢嘅心癮就愈大。咸濕強覺得，而家冇人能夠抵擋佢嘅淫威，張凱婷搞緊「援交黃色經濟圈」，你估佢唔知咩！咸濕強利用呢樣嘢，威脅張凱婷，話如果張凱婷唔為佢服務嘅話，就會拉人。咸濕強仲話有片作為證據，張凱婷只好屈服。其實自覺好有淫威嘅，點止咸濕強一個呢？成支警隊都唔知有幾多人係咁。咸濕強帶埋佢四位同事一齊淫辱張凱婷，佢哋著起制服，做咗好多張凱婷唔情願嘅行為，而且咸濕強利用威脅，所以唔畀錢。張凱婷好記得林宛琪嘅說話，話佢哋嘅身份係滿足客人嘅慾望，冇同理心係做唔到嘅。張凱婷見盡唔同類型嫖客，有啲客死慳死抵，都要幫襯張凱婷一次；有啲客係處男，人到中年仍未掂過女人身體，哪怕唔夠一分鐘就射，佢哋依然對張凱婷感激不已，視張凱婷為恩人；有啲客經過情傷或色情詐騙，喺張凱婷身上竟然得到心靈治療，甚至喺張凱婷面前喊。張凱婷冇都冇諗過，而家嘅佢竟然喺個客面前喊，咸濕強嘅慾望，佢承受唔起。Pinky嘅情況都唔好，如果唔係急住搵錢，佢都唔想繼續做落去。Pinky比張凱婷勤力得多，就算心情幾差、出面幾咁危險、張凱婷問佢需唔需要休息都好，佢都堅持繼續接客，結果真係出事。有一日，Pinky交易完離開酒店嗰陣，樓下咁啱有示威，警察開始捉人，大量人群走避。Pinky傻更更都唔知發生咩事，畀人撞跌咗後就畀警察拉鬼咗。張凱婷得知後，連同Mandy去保釋Pinky，佢哋見到Pinky嗰陣，發現Pinky身上有唔少傷痕，好似被人打過咁，目光呆滯。離開差館嘅路上，Pinky講咗兩句話：「我⋯⋯可唔可以唔做？」「唔好同我屋企人講我做過嘅嘢⋯⋯」張凱婷當然冇問題，而家咁嘅情況，仲諗賺錢咩！Mandy問Pinky去邊，如果佢唔方便返屋企嘅話，可以收留佢。Pinky謝絕，然後獨自離開，從此音訊全無，有詩為證：別後不知君遠近，觸目淒涼多少悶。事後張凱婷同Mandy食飯，不過張凱婷估唔到嘅係，呢次係佢兩個最後一次見面。Mandy作為社運份子兼被捕支援律師，當然係差佬嘅眼中釘。有一次遊行，Mandy被捕且失去聯絡；過多半個月後，Mandy從高處「跳樓自殺」身亡。張凱婷好肯定Mandy唔係自殺，因為Mandy平時份人積極樂觀，點會自殺呢？而且佢哋最後一次食飯嗰陣，Mandy仲講咗好多光復後嘅香港應該點，加埋最近有好多所謂嘅「自殺」消息，你叫張凱婷點相信呢？係得張凱婷老豆老母先會信啫，日日喺度鬧Mandy呢啲人係廢青、讀書讀壞腦⋯⋯張凱婷冇咗Mandy，即係冇晒朋友，有時夜晚瞓覺發夢，佢會夢見以前同Mandy、俊仔、甚至林宛琪嘅開心片段，瞓醒時先發現原來係南柯一夢，眼睛已經充滿淚光。張凱婷一方面應對各人離開而帶嚟嘅情緒壓力，另一方面要應付咸濕強嘅威脅，張凱婷覺得自己冇乜嘢可以輸，反而令到佢唔再怕咸濕強。張凱婷認為，如果佢仍然驚咸濕強嘅話，好似對唔住Mandy、Peggy同Pinky。就係咁，某一日張凱婷同咸濕強開房，大玩SM，張凱婷綁起咸濕強四肢，乘機閹咗佢！咸濕強最終失血過多，死咗。畢竟未知後來如何，且聽下回分解。

「一時嘅光輝未必係永恆嘅⋯⋯」蔡楓華咸濕強一事，張凱婷最終被捕，使得張凱婷聲名大噪，成為社會熱話。唔少人視張凱婷為英雌，亦有人視佢為廢青代表；同時，各高官名星名人，好似生前係咸濕強好友咁，紛紛對佢嘅死表達哀痛。咸濕強生前好友同女友甚多，除咗一個叫Tiffany嘅女仔已離世外，仍在世嘅，個個都讚咸濕強生前活潑開朗，係個陽光大男孩，佢嘅死係社會嘅損失！張凱婷係做雞嘅，做雞講乜鬼被人威迫強姦呢？張凱婷當時著緊身褲，緊身褲好難除，點強姦到呢？警察咁「正義」同「愛國」，點會做埋啲咁下流嘅行為呢？法官同陪審團無法接受張凱婷嘅解釋，而且控方直言張凱婷用胸部襲警在先，甚至有外國勢力資助而行動之嫌；最終張凱婷謀殺罪成，判處終身監禁。整個法庭審訊過程，張凱婷母親起初都有出席，不過之後就冇，而佢老豆從來冇出現過。冇計，張凱婷老豆覺得太丟架，平時佢幾咁愛國，由支持《二十三條》、反對「佔中」、再到每次投票畀「禮義廉」，估唔到自己個女殺咗個維持社會「穩定」嘅警察，實在罪無可恕，仲要做雞，你叫張生點承受得到呢？雖然張生間唔中都會叫雞，但只限出火、揸吓波，冇全套，自覺冇對唔住張太。對於整個審訊同判刑，張凱婷好似看透一切，對裁判冇乜感覺。張凱婷知道佢嘅人生玩完，監獄嘅生活唔好受，往後嘅日子冇人探佢，佢老豆老母都唔想再理佢。獄中，張凱婷徹夜難眠，每次失眠，佢都會諗起俊仔。雖然張凱婷知道現實冇乜可能，但係佢總幻想俊仔會有朝一日會嚟探監。另外，張凱婷都好掛住Pinky，究竟呢個傻女而家點呢？其他囡囡點呢？如果Mandy冇死，佢會點打呢場官司呢？張凱婷每晚都諗緊同樣問題，但得唔出答案。至於林宛琪，佢至少有俊仔探監，每次見面，佢哋都冇乜點講嘢，倆人盡在不言中，睇住對方逐漸消瘦，只想對方安好。林宛琪以前幾風光都好，佢而家都畀人睇唔起。喺香港，咸濕係一種罪，林宛琪係女人，罪加一等，更何況監獄呢？林宛琪試過自慰聲音太大而被人投訴；亦試過沖涼嗰陣望住人太耐而被人打。因為咁，林宛琪被其他囚犯稱為淫婦，每次有人叫佢淫婦，林宛琪不自覺咁，諗起佢同張凱婷嘅中學回憶。其實大部份友誼只能維持幾年，亦唔會諗段友誼之後會變成點，林宛琪估唔到，呢段友誼會改寫佢哋一生。當初中學時日日嬉皮笑臉，到大家經歷唔同感情問題、一齊做生意、一齊迎來人生高潮；到最終大家反面，並且先後入獄。往後嘅日子，社會好似變得保守咗，連港產片都剩返啲懶係勵志嘅戲、鹹片冇晒、同大陸一模一撚樣、大家好受落嗰陣，點會接受林宛琪同張凱婷呢啲傷風敗德嘅人呢？林宛琪呢類怪人，除非一直係贏家，否則好快被人打入十八層地獄，永不翻身；而張凱婷⋯⋯你老味，廢青一名，不值一提！林宛琪唔信邪，佢始終唔甘心自己個援交帝國就咁瓦解咗。自己做唔到援交，不如教人做援交？於是佢取「淫賤」嘅諧音，取筆名為「琳智」，偷偷咁開始撰寫《援交學入門》，教人做援交，以表達自己未完嘅援交夢！《援交學入門》嘅主要內容，除咗之前嗰幾回提到嘅援交手法外，仲有以下重要章節：一﹒大波並非萬能；二﹒寧願平胸，唔好隆胸；三﹒叫床係一門學術同藝術；四﹒認真學習各種性知識；五﹒所有男士都係潛在顧客；六﹒分析淫蟲心理學；七﹒賣淫無罪，叫雞有理；八﹒爆房全攻略；九﹒切勿迷信超薄安全套；十﹒MK唔型，壞過凱婷。等等先，凱婷？林宛琪好自然咁寫到張凱婷，但係點樣引用張凱婷嘅個案呢？唔知係林宛琪諗唔通定係唔敢寫，佢竟然落唔到筆！咁啱得咁橋，林宛琪得知張凱婷單嘢後，心諗佢哋可能再次見面，到時應該點？扮唔識？林宛琪都係諗唔通⋯⋯果然，喺國安元年、即港共二十四年、亦即公元二零二零年，除咗好多人好似當年孫雪娥阿叔咁，喺香港見唔到希望，陸陸續續移民他鄉外，「中共病毒」亦同年爆發，監獄需要大量生產口罩，以供政府各宦官、狗官同冗官使用。林宛琪需要到監獄口罩工場開工，就係咁，佢同張凱婷再次相遇，倆人凝視對方，百般滋味在心頭，有詩為證：同是天涯淪落人，相逢何必曾相識！
援交學入門